"SAMPAI SEKARANG, KAMI BELUM TERIMA BAYARAN PENUH" - IBU WAFARIENA AMBIL TINDAKAN UNDANG-UNDANG

"Sebelum ini, kami biar Pilihan Raya Umum (PRU) selesai terlebih dulu memandangkan peguam pun ada terbabit sama dalam PRU. Jadi, selepas semuanya reda, kami akan berbincang dengan peguam untuk tindakan selanjutnya.

"Apa yang kami ingin tuntut adalah, bayaran yang belum dilunaskan lagi. Sebelum ini, mereka (produksi) beritahu, akan bayar penuh. Bayaran yang diterima pun hanyalah separuh, yang mana, dibayar ketika Wafa (panggilan Wafariena) masuk ke set itu. Tapi, sampai sekarang, kami belum terima bayaran penuh.

"Sebelum ini, mereka tak ada masalah dalam bekerjasama. Penerbit pun memang orang yang baik. Tapi, selepas insiden ini berlaku, ada saja alasan daripada pihak mereka setiap kali kami hubungi untuk bertanya mengenai bayaran.

"Antara alasannya adalah, berada di luar negara. Pihak kami faham, mungkin penerbit itu terbabit dalam urusan berkaitan PRU, namun, apa sekalipun, prosedur pembayaran perlulah mengikut perjanjian yang sepatutnya.

"Terakhir, mereka maklumkan akan hubungi pihak kami pada Rabu (semalam). Namun, sampai ke hari ini, masih tak ada sebarang khabar berita," itulah kata ibu kepada pelakon Wafariena Roslan iaitu Suzanah Hamad, 59, yang memaklumkan, pihaknya akan berbincang dengan peguam untuk mengambil tindakan undang-undang kepada produksi yang dilihat bersikap lepas tangan selepas anaknya terbabit dalam kemalangan di set penggambaran.

Klik untuk gambar besar

Suzanah ketika dihubungi berkata, anaknya hanya menerima separuh saja daripada jumlah bayaran sebenar dan kerana itu pihaknya mahu menuntut bayaran penuh untuk kerja lakonan Wafariena, seperti mana yang termaktub di dalam perjanjian.

Tambahnya lagi, penerbit yang sebelum ini sering menunjukkan sikap ambil berat juga mula melepaskan tangan dengan pelbagai alasan. Sementara itu, mengenai keadaan terkini Wafariena, Suzanah memaklumkan, anaknya itu sudah semakin pulih dan kembali bekerja.

"Keadaan Wafa, Alhamdulillah, semakin baik. Dia pun kini sudah mula bekerja semula, namun, tak boleh kerja-kerja yang terlalu lasak.  Terbaharu, dia akan terbabit dalam pementasan teater berjudul Pontianak Kampung Makam yang akan dipentaskan di Pulau Pinang pada 3 Disember ini," tuturnya.

Terdahulu, Wafariena mengalami kecederaan dalaman iaitu tisu di bahagian punggung, koyak di bahagian perut dan berlaku pendarahan selepas melakukan babak aksi lagak ngeri untuk sebuah supertelefilem.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KEBENARAN PASTI AKAN TERBONGKAR JUGA" - PUTERI SARAH TAK KISAH DAKWAAN SYAMSUL KAHWIN DI THAILAND

Nampaknya semakin hangat diperkatakan mengenai desas desus berita perkahwinan pengarah dan pelakon Syamsul Yusof dan Ira Kazar, selepas pelakon Puteri Sarah Liyana memuat naik hantaran terbaru di laman Instagram miliknya baru-baru ini, dimana suaminya itu didakwa sudah berkahwin di Selatan Thailand.

Puteri Sarah ketika ditanya berhubung dakwaan berkenaan itu memilih untuk tidak mengambil tahu sejauh mana kesahihannya kerana katanya, kebenaran pasti akan terbongkar suatu hari nanti.

"Walaupun saya sedang bercuti, tapi ramai yang memberikan maklumat kepada saya. Jika sebelum ini mereka (Syamsul dan Ira) dikatakan sudah kahwin, terbaharu sumber lain pula cakap mereka dah kahwin di Thailand.

"Saya tidak kisah sejauh mana kesahihan perkara itu, tapi apa yang pasti kebenaran pasti akan terbongkar juga. Sebab saya percaya, doa orang yang dianiayai ini dimakbulkan Allah SWT.

Klik untuk gambar besar

"Sekarang ini, biar saya menikmati percutian bersama anak-anak dulu. Balik saja ke tanah air, saya akan uruskan semuanya," jelasnya yang dipetik sebagai berkata kepada Harian Metro.

Dalam pada itu, ibu kepada dua cahaya mata yang kini bercuti di Jepun itu berkata, dia sesekali tidak terkesan dengan pandangan negatif netizen terhadap dirinya apabila dikatakan mengaibkan suaminya di media sosial.

"Biarlah orang nak cakap dan panggil saya apa sekali pun. Mereka tidak berada di tempat saya. Selama ini saya tanggung seorang diri. Hanya saya dan keluarga tahu segalanya.

"Alhamdulillah, sejak kembali aktif berlakon rezeki tak pernah putus. Saya beli kereta baharu dan bawa anak-anak bercuti pun menggunakan duit titik peluh sendiri," ujarnya.

Sebelum ini, menerusi hantaran itu, Puteri Sarah atau nama penuhnya Puteri Sarah Liyana Megat Kamaruddin, 37, berkongsi masih ada pihak yang tidak berpuas hati terhadap dirinya.

"Ramai tanya Sarah pasal (berita) ni. Dan ada juga tak puas hati. Sebagai isteri, memang wajib taat suami tapi kita suka ka tiba-tiba tahu kawin di Thailand? Selepas tu tak mengaku?

"Apa pun, nak saman JAWI tu dah betul-betul pasti ka? Jangan terbalik pulak jadinya. Saya tanya saja. Nak sambung makan popcorn. Di Disneyland ni popcorn sedap," tuturnya.

Sementara itu, Puteri Sarah telah meluahkan rasa syukur apabila hajatnya membawa dua orang anaknya, Syaikhul Islam dan Sumayyah ke Disneyland Jepun akhirnya tercapai setelah lama menyimpan hasrat tersebut.

"Terima kasih Ya Allah. Bucketlist sampai juga Disneyland nak bawa Syaikhul dan Sumayyah. Duit boleh dicari, kebahagiaan anak-anak tidak ternilai," katanya.

Perkara tersebut dikongsikan Puteri Sarah menerusi Instagram dimana gambar-gambar yang dimuat naik itu memaparkan dirinya sedang tersenyum lebar bersama anak-anak.

Puteri Sarah yang berangkat ke Jepun untuk menghabiskan cuti hujung tahun sejak 23 Disember lalu itu memberitahu dirinya kini sedang berseronok tanpa memikirkan masalah yang sedang berlaku.

Sejak gosip mengatakan suaminya sudah berkahwin, Puteri Sarah menggesa Syamsul untuk menjelaskan perkara sebenar kepada umum tentang status sebenarnya dengan Ira.

Syamsul bagaimanapun menyangkal perkara itu dan menyifatkan ia sebagai fitnah malah mengemukakan saman terhadap Jabatan Agama Islam Wilayah Persekutuan (Jawi) berjumlah RM10 juta.

Untuk makluman, Syamsul dan Puteri Sarah berkahwin pada 8 Mac 2014 dan hasil perkongsian hidup itu mereka dikurniakan dua cahaya mata iaitu Syaikhul Islam, 5 dan Summayah, 3 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DULU I BANYAK DOSA DENGAN YOU, GAGAL DIDIK ISTERI I..." - TAJUL

"Happy anniversary darling I @icaaeddie. Tq sbb jadi isteri I, and jdi mommy kepada anak kite @adrianacarissa_ . Mcm2 dugaan kite lalui, maafkan slah silap I dekat you, dulu I bnyk dosa dgn you, gagal didik isteri I dgn baik. I mnyk maaf bnyk2. I LOVE YOU SO MUCH! Smoga kite jdi lebih baik pada masa akan dtg.

"Insyaallah dgn izin allah. Aminn. Okay setelah 18 kali sye fkir caption, kali ke 19 ni baru betul2 dpat caption tu. Masyaallah aura dia lain mcm smpai kt kepala ni. Gurau guys muahhh!," demikian ucapan penyanyi Tajul Ariff, 21, yang ditujukan khas buat isterinya, Nurul Shamieza Eddie, 23, sempena ulang tahun perkahwinan mereka yang kedua.

Dalam entri tersebut, Tajul mengakui bertuah kerana mempunyai isteri ketika berada dalam situasi susah dan senang. Bagaimanapun, pelantun lagu 'Ibu' ini mendedahkan dia banyak melakukan kesilapan sepanjang melayari bahtera rumah tangga. Perkara itu diluahkan oleh Tajul menerusi akaun Instagram (IG) miliknya.

Sebelum ini Tajul mengejutkan peminat apabila dia mendedahkan status sebenarnya yang sudah berkahwin pada 23 Disember 2017. Tajul merahsiakan perkara tersebut dari pengetahuan semua pihak selama hampir dua tahun sebelum membuat pengakuan kepada umum pada Oktober lalu. Pasangan itu dikurniakan seorang cahaya mata, Adriana Carissa pada 16 November lalu.

Klik untuk gambar besar

www.myartis.com / Sumber: Astro Gempak & Instagram Tajul Ariff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JOJO ONE KONGSI CERITA DIGODA WANITA AJAK KE HOTEL KETIKA HIJRAH

Anggota kumpulan One Nation Emcees (ONE), Jojo atau nama lengkapnya, Nur Hasan Baias yang sebelum ini mengakui pernah jahil hal agama itu berrkongsi cerita apabila pernah digoda seorang wanita saat dirinya dalam fasa hijrah untuk menjadi insan yang lebih baik.

Jelas pemenang tempat kelima Gegar Vaganza musim keenam (GV6) itu bersama One Nation Emcees, dia percaya dirinya sedang diuji oleh Allah selepas beberapa bulan dia mula mendalami ilmu agama secara perlahan-lahan selepas 20 tahun leka dengan duniawi.

"Masa itulah Allah uji saya. Ada seorang kawan perempuan saya ajak pergi hotel dia kata dia ada masalah. Jadi saya datang. Apabila saya sampai di hotel, dia hanya pakai T-shirt sahaja. Jadi, saya yang sudah berubah, rasa macam kenapa ini?

"Lantas, dia berkata 'tolonglah sekejap je ni'. Mungkin dia nak cerita masalah dia. Ketika itu, dia ajak saya buat sesuatu yang disentuh," kongsi Jojo menerusi perkongsian Youtube Zayan.

Klik untuik gambar besar

Tidak mahu terus leka dalam kejahilan, bintang berusia 45 tahun menyedari perbuatannya itu salah disisi agama, sekali gus mahu menginsafi diri dengan cara mendirikan solat: "Masa itu saya rasa diuji. Saya rasa macam saya nak buat atau tidak.

"Tapi saya fikir, saya sudah berhijrah. Kalau saya buat ini, pasti Allah murka (marah). Jadi saya masuk ke tandas, saya ambil wuduk dan solat. Ketika itu jam tiga pagi, saya buat solat tahajud. Dia pun macam terkejut, lalu dia ambil selimut dan menyelimuti dirinya.

"Dia rasa macam malu agaknya.  Saya langsung tak pandang dia, saya teruskan solat dan berdoa pada Allah agar diampunkan dosa," jujur Jojo yang menjelaskan bahawa wanita tersebut kini sudah berubah dan mengenakan hijab.

Terdahulu, anak kelahiran Sabah itu berkongsi cerita apabila dia telah bermimpi seorang individu yang wajahnya bercahaya dan memberitahu namanya Muhammad.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENGACARA, BERLAKON - AMMAR TITAN HARAP BOLEH SEMULA

"Sebelum pukul 12 tengah malam bagi chance lah rasa detik detik akhir 31 tahun ni. Ada kawan kawan tanya apa hadiah kau nak, aku jawab dalam hati je.

"Alhamdulillah aku dah ada hadiah dunia akhirat aku, nina and aisyah. Hadiah paling penting sekali adalah doa paling power dalam dunia, doa parents aku.

"And aku harap one day, mana tau dimurahkan rezeki boleh buat program TV semula, boleh mengacara semula, boleh berlakon semula, dengan keizinan Allah, InsyaAllah. Amin.

"Terima kasih kepada semua yang wish hari lahir saya, semoga korang semua baik baik belaka dan semuanya baik untuk korang and family semua! Kita jumpa tahun depan. *tengah lap air mata*," tulis Ammar Titan.

Dalam Entri tersebut, Ammar masih berharap akan kembali muncul di kaca televisyen selepas mencetuskan kontroversi apabila mempersendakan nama mendiang bapa pelari pecut negara, Watson Nyambek dalam sebuah rancangan tahun lalu.

Klik untuk gambar besar

Menerusi akaun Instagram (IG) peribadi miliknya, Ammar yang menyambut ulangtahun kelahiranya hari ini menyatakan harapannya itu.

Ammar juga berharap dia bukan sahaja boleh kembali mengacara, malah mahu memilki program TV sendiri serta berlakon.

Selain itu, Ammar yang memuatnaik fotonya bersama anaknya itu memberitahu hadiah paling bermakna adalah keluarganya yang selama ni bersama menyokongnya.

Penyampai radio itu didakwa mengikut Seksyen 504 Kanun Keseksaan kerana menghina dengan sengaja pelari pecut negara, Watson Nyambek.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISTERI SELAMAT BERSALIN - USOP TIMANG ANAK SULUNG, MUHAMAD SAIF UMAR

"Alhamdulilah. Assalamualaikum Muhamad Saif Umar ❤. Terima kasih yang mendoakan istri Usop 🤲🥹," demikianlah tulis  penyanyi Usop yang meluahkan rasa syukur apabila isterinya, Nur Fatihah selamat melahirkan cahaya mata sulung mereka awal pagi tadi.

Berita gembira itu dikongsikan oleh Usop menerusi satu perkongsian di laman Instagram dengan muat naik foto isterinya bersama anak lelaki mereka yang diberi nama, Muhamad Saif Umar.

Perkongsian Usop itu mendapat pelbagai reaksi daripada pengguna laman sosial yang tidak ketinggalan mengucapkan tahniah buat pasangan itu di atas kehadiran cahaya mata.

Dalam pada itu, ramai yang mengucapkan selamat berpantang buat Fatiha serta mendaokan agar Muhamad Saif Umar menjadi anak yang soleh.

Untuk makluman, Usop atau nama sebenarnya Muhammad Saiful Naim Mohd Nor, 25, dan Fatihah mendirikan rumah tangga pada 4 Februari lalu di Kompleks Darul Hidayah, Penaga Pulau Pinang.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIK NABILA KOMEN & FOLLOW - SHARNAAZ HARGAI DOA WARGANET

Pelakon Sharnaaz Ahmad menerima komen positif dari pengikutnya selepas memuatnaik foto raya bersama isterinya, Noor Nabila dan anak lelaki mereka, Jebat Jayden Ahmad di laman Instagram (IG) miliknya baru-baru ini. Dek kerana itu, Sharnaaz menghargai setiap doa yang ditinggalkan di ruangan komen di IG itu.

Kata Sharnaaz, semoga setiap kata-kata baik yang ditulis akan dibalas balik satu hari nanti: "Buat setiap insan yang mendoakan kebahagian aku, anda pasti akan dapat reply ini di telefon bimbit anda, ya anda setiap orang yang like dan mendoakan.

"Semoga Allah lipat gandakan rezeki, kebahagian anda, kesenangan, dipermudahkan urusan seharian dan amalan anda semua diterima Allah. Setiap dari anda, telah mendoakan saya, kini saya mendoakan supaya anda semua diberkati Allah. Amin," tulisnya.

Klik untuk gambar besar

Menerusi pemerhatian, adik kepada Nabila dan Neelofa iaitu Athisha Khan turut meninggalkan ucapan sempena Hari Raya Aidilfitri: "Selamat hari raya abang!" tulis Athisha.

Malah, Ameera Khan yang juga merupakan selebriti media sosial juga sudah mengikuti (following) Sharnaaz di IG. Ketika ini, kes penceraian Sharnaaz dan Nabila masih berjalan. Terdahulu, Sharnaaz mendedahkan dia memilih untuk berbaik dengan Nabila untuk 'co-parenting' bagi kebaikan anak mereka, Jebat Jayden.

Pasangan ini bernikah pada 31 Mac 2017 di Hotel Royale Chulan, Damansara, Selangor. Hasil perkahwinan itu, mereka dikurniakan seorang cahaya mata lelaki bernama Jebat Jayden.

www.myartis.com / Sumber & foto: Astro Gempak & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SIRI 'THE SLAP' - MERIAHKAN ASTRO HD 438

Satu siri TV khusus HD 'The Slap' bakal bermula siaran di Sundance Channel HD Astro b.yond saluran 438 pada 1hb November jam 9.00 malam. The Slap adalah siri TV yang baru sahaja memenangi pelbagai anugerah serta mendapat sanjungan daripada pengkritik.  Ia telah diadaptasi dari novel terlaris penulis Christos Tsiolkas.

Drama lapan bahagian selama satu jam tersebut memaparkan musibah yang menimpa ekoran satu insiden kecil yang berlaku ke atas sekelompok keluarga dan rakan-rakan mereka. Siri ini menggambarkan kehidupan masyarakat kelas pertengahan Australia yang penuh kontroversi serta aspek moraliti dan nilai hidup yang membentuk Australia sebagai sebuah negara yang moden dan berbilang bangsa.

Klik untuk imej besar...

The Slap dibintangi oleh calon Academy Award dan Golden Globe Sophie Okonedo (Hotel Rwanda), Jonathan LaPaglia (Cold Case), Alex Dimitriades (Neighbours), Melissa George (Grey's Anatomy), Essie Davies (Australia) dan Diana Glenn (Home and Away), setiap episod drama tersebut diceritakan dari sudut pandangan watak berbeza.

Sekiranya anda mahu menonton sedutan siri ini, anda boleh layari: http://youtu.be/w1AjEGl6N5k


KAZAR TAK HADIR TAYANGAN PERDANA - SYAFIQ YUSOF SIFATKAN KETIADAANNYA KERANA ENGGAN CETUS KONTROVERSI

Pelakon veteran, Kazar Saisi yang tidak menghadirkan diri pada malam tayangan perdana 'Abang Long Fadil 3' itu telah menimbulkan tanda tanya memandangkan dia adalah salah seorang pelakon dalam filem berkenaan.

Pengarah filem itu, Syafiq Yusof menyifatkan ketiadaan Kazar adalah kerana pelakon itu enggan mencetuskan sebarang kontroversi meskipun jemputan sudah dibuat lebih awal.

"Pihak kami sudah menghantar jemputan. Pada saya beliau sangat bertimbang rasa kerana tidak mahu mencetuskan sebarang kontroversi sekiranya hadir ke acara ini. Terpulang kepadanya dan saya menghormati keputusan yang dibuat untuk tidak terlibat dalam tayangan perdanan ini," kata Syafiq ketika ditemui media selepas tayangan perdana filem berkenaan.

Ketiadaan Kazar dipercayai kerana enggan mengeruhkan keadaan rentetan isu anak perempuannya, Ira Kazar yang dikaitkan mempunyai hubungan dengan pengarah Syamsul Yusof.

Klik untuk gambar besar

Dalam pada itu, Syafiq berkata, pemilihan Kazar sebagai salah seorang pelakon filem berkenaan adalah kerana kredibiliti aktor tersebut yang mampu memberikan elemen komedi dalam filem terbaharunya itu.

Tidak mengetahui secara mendalam kontroversi yang melanda, Syafiq berkata, sebagai pengarah dia bersikap profesional dan tidak mencampur-adukkan masalah peribadi yang sedang berlaku.

"Penggambaran filem ini dijalankan pada 2019 dan ketika itu belum timbul sebarang kontroversi seperti sedang diperkatakan ketika ini. Kazar seorang pelakon yang profesional. Bukan sahaja mempunyai elemen komedi tetapi boleh melakukan babak aksi. Saya pilih dirinya kerana ciri-ciri itu selain Kazar masih aktif dalam industri," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOURUL AKUI TERGORES TERIMA KOMEN NEGATIF ISU PINDAH KE BALI

"Saya tak suka benda negatif macam ini, tapi saya terpaksa kongsi sebab ada orang yang masih nak buli orang lain di sosial media. Perkara ini sangat tidak bagus. Memang ada orang seperti itu dan sesiapa yang gunakan sosial media untuk kebaikan, kita kena sentiasa kuat serta sebolehnya jangan layan orang macam itu.

"Ikutkan saya tak layan dan sekat pun orang itu tapi sekadar sebagai kesedaran kepada semua orang yang benda ini tidak baik. Kenapa nak buli manusia lain? Tak perlu pun sebenarnya... kalau rasa tak gembira tengok atau tak suka orang itu, kita manusia ada hak tak suka tapi jangan membenci," itulah ujar penyanyi Nourul Wahab.

Nourul berkata demikian selepas dirinya dilemparkan dengan kata-kata kesat dan menyakitkan hati daripada netizen yang seolah-olah tidak senang dengan penghijrahannya bersama keluarga ke Bali, Indonesia.

Mengakui sedikit tergores dengan komen negatif tersebut, Nourul berkata, biarpun enggan melayan perkara negatif seperti itu namun dia perlu menegur tindakan itu bagi memberi kesedaran mengenai keburukan 'cyberbully'.

Klik untuk gambar besar

Terdahulu, Nourul menerusi Instagram miliknya memuat naik paparan skrin mesej daripada individu yang berharap penyanyi itu tidak akan pulang ke Malaysia lagi.

"Alhamdulillah, pergi pun... makbul doa rakyat nak sis pergi sana. Mohon tak payah datang Malaysia lagi sis. Kalau tak asyik berita sis saja dari tahun lalu tak sudah," tulis netizen.

Nourul atau nama sebenarnya Noorul Huda Abdul Wahab sudah berada di Jakarta, Indonesia untuk menjalani kuarantin selama lapan hari bermula pada Isnin sebelum ke Bali.

Sebelum ini, Nourul memberitahu dia sepatutnya berangkat ke Bali pada Julai lalu namun perancangan terpaksa ditangguh berikutan pandemik Covid-19. Sementara itu, Nourul menganggap mesej negatif tersebut juga menggores hati peminat dan pengikutnya di laman sosial.

"Perlukah cyberbully begini wujud? Macam mana nanti kesan pada anak-anak kita apbila mereka ada laman sosial nanti jika masih ramai bersikap begini.

"Dia sakitkan hati kami, dia sakitkan juga hati pengikut kami. Dia berdosa bukan dengan kami saja. Tetapi dengan semua pengikut dan semua yang sayang kami.

"Susunlah langkah nanti nak minta ampun daripada kami semua. Hati-hati kalau sakitkan hati manusia. Pada siapa kita nak report untuk cyberbully? Mohon tag pihak tertentu agar mereka ini berubah sikap atau langsung tak boleh gunakan laman sosial," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIRA NAFI RETAKKAN CINTA ANNE & ALIFF

Setelah digosipkan putus cinta dengan AG (Coco), Adira, 22, atau nama sebenarnya Siti Adira Suhaimi akhirnya membuka mulut mengenai gosip hangat yang melanda. Menurut penyanyi itu, dia bukan punca berkecainya cinta antara Aliff Aziz dan Anne Ngasri seperti yang digembar-gemburkan.

"Saya tidak terlibat langsung dalam keretakan hubungan mereka dan saya tidak mahu terlibat dalam masalah yang dibangkitkan sejak kebelakangan ini," ujarnya ketika dihubungi media.

Klik untuk imej besar...

Tambahnya, cerita yang kononnya mereka telah jatuh cinta di lokasi penggambaran juga adalah karut. Malah hubungannya dengan Aliff bersifat profesional tanpa melibatkan perasaan cinta atau sebagainya.

"Saya hanya mahu menumpukan perhatian kepada kerjaya nyanyian dan lakonan dan kini lebih selesa tanpa sebarang ikatan dengan mana-mana lelaki," ujarnya.

Ditanya mengenai kemungkinan kontroversi dan isu 'orang ketiga' bakal kembali hangat apabila dia berduet dengan Aliff  dalam 'single' terbaru berjudul 'Keajaiban Cinta', kata Adira ia hanyalah sekadar lagu duet tanpa melibatkan perasaan cinta.

"Seronok berlakon kerana dapat belajar pelbagai perkara namun itu tidak bererti saya tidak mahu menyanyi lagi kerana nyanyian adalah keutamaan saya," ujarnya yang mengakui dia kini kembali 'single' tanpa kekasih.


ISU 'BIGO LIVE' - MICHAEL ANG HARAP NETIZEN MAAFKAN FATHIA LATIFF

"Ok jumpa makcik ni kat set! Ok dia dah mengaku dan rasa bersalah dan ingin memperbaiki diri! Kita maafkan dan berdoa kan untuk dia agar benda-benda bodoh seperti ini tak terjadi lagi! #staystrong #everyonemakemistake #atleastmengakudarilari

"@fatiyalatiff stay strong aje la dan jangan buat benda bodoh lagi," tulis pengarah Michael Ang yang berharap agar netizen dapat memaafkan pelakon Fathia Latif.

Sebelum ini, Fathia tampil mengaku dan meminta maaf kerana menyesal dengan kelakukannya berhubung isu video tarian seksi yang hangat diperkatakan baru-baru ini.

Klik untuk gambar besar

Pada hari Jumaat lalu, video kontroversi melibatkan Fathia dan pelakon baru Natasha Elyzza viral di media sosial menyebabkan kedua-dua mereka dikecam teruk oleh pengguna laman sosial.

Bagaimanapun, selepas Fathia dan Natasha memberikan kenyataan mengenai kontroversi tersebut, video kedua pula tersebar pada pagi Sabtu.

www.myartis.com / Sumber: Michael Ang IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"KAU 'URINE' AKU... KALAU TAK SANGKUT, KAU SIAP"- NAQIU CABAR PIHAK TUDUHNYA AMBIL DADAH DEK KERANA KURUS

Penyanyi, Naqiu meluahkan rasa bengang apbila dirinya dituduh mengambil bahan terlarang oleh segelintir pihak hanya kerana memiliki saiz fizikal yang kecil.

Naqiu atau nama sebenarnya Wan Naqiuddin Mohd Najib, 36, berkata, dia yang sudah berhadapan dengan tuduhan sebegitu sejak sekian lama, mencabar pihak yang menuduhnya itu tampil untuk mengambil ujian air kencing bagi membuktikan dakwaan tersebut.

"Saya cabar orang yang cakap tu, kau datang jumpa aku, kau 'urine' (ujian air kencing) aku. Kalau tak 'sangkut', kau siap." Sebenarnya saya dah hadap perkara macam ni dan berpuluh tahun.

Klik untuk gambar besar

"Kepada orang yang bercakap begini, topik sampah ini, semak balik pernah ke tak fizikal saya naik atau badan saya mengembang lebih daripada saiz sekarang sebelum ini?

"Sebab ada bukti, saya dah ada dalam industri muzik dariumur 15 tahun. Saya menyepi dari 2008 dan bila saya kembali saya tetap macam ini juga. Semua orang yang kurus ambil barang ke macam mana?

"Saya tak faham, sepanjang kehidupan saya banyak kali bila 'road block', berapa kali dah saya kena buat ujian air kencing tetapi mereka hanya jalankan tugas, tak apa. Yang anda ni kenapa pulak? Orang kurus je hisap dadah, bila orang berbadan besar anda kutuk pula, anda nak apa sebenarnya?" katanya.

Menerusi temu bual yang disiarkan pada program Melodi, Naqiu berharap tuduhan sama itu tidak berbalik kepada pemfitnah malah masih mencabar individu itu untuk berhadapan dengannya.

"Saya mendoakan apa benda yang awak cakap kepada saya tak terkena kepada awak balik ataupun keturunan awak. Sebab apa, saya ada keluarga, saya boleh membayangkan perkara ini ditanya terus kepada keluarga saya, apa perasaan mereka bila orang cakap macam ni?

"Terima kasih banyak, cabaran tu masih terbuka. Anda boleh datang jumpa saya, urine saya, tapi kalau tak sangkut, anda hadaplah akibatnya," ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI HAMIL - FAD BOCEY BAKAL JADI BAPA

"Alhamdulillah rezeki dari Allah. Walaupun baru 4 minggu awak dalam perut saya tapi saya dah dapat rasa. Awak baik-baik ye dalam perut saya. Awak lapar awak bagitau saya k, nanti saya bagi awak makan. 22 May nanti kita naik pelamin bertiga tau. Saya happy sangat sebab sekarang saya dah ada kawan. Awak baik baik ya kat dalam perut saya?" demikianlah kata Syaheera Rahman, 21, isteri kepada Fad Bocey, 24.

"Syukur Alhamdulillah.. Awak dah 4 minggu dalam perut mummy.. Awak jaga diri yee.. Daddy tunggu awak," ujar Fad yang teruja bakal bergelar bapa tidak lama lagi.

Klik gambar untuk size besar

Untuk rekod, Fad atau nama sebenarnya Muhamad Fadzlie Bin Mohd Nizam telah bernikah dengan Syaheera pada 14 Mac lalu di kediaman pengantin perempuan di Jitra, Kedah.

Tahniah kami ucapkan buat Fad dan isteri.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAMBUT BIRTHDAY KEKASIH - ZULIN AZIZ AKUI PASANGANNYA TIDAK PERNAH BERKIRA

"Happy birthday baby @farhannorzaini. Dia sangat bertanggungjawab dengan family. Sentiasa kerja keras demi bahagiakan kami.
Dia tegas! bagus jugak.. Zulin kan kepala batu tapi dia sangat penyayang..

"Dia jaga kita sedaya dia.. Tak pernah berkira kudrat, duit. Ya Allah limpahkan rezeki buatnya ya Allah. Kami banyak share hobi yang sama. Suka makan makanan yang sama. Boleh buat banyak benda sama-sama.

"I doakan semoga you sentiasa dalam lindungan Allah swt, diberi kebahagiaan dan kejayaan dunia akhirat.  Semoga Allah permudahkan urusan kita. Doakan kami yaa. Happy 34th birthday love! 9 November 1987," tulis pelakon dan penyanyi Zulin Aziz di laman Instagram.

Klik untuk gambar besar

Menerusi entri tersebut, Zulin berkongsikan kegembiraan menyambut ulang tahun kelahiran kekasih hatinya, Farhan Norzaini yang ke-34. Zulin turut memuji sikap kekasihnya itu seorang yang bertangungjawab serta tidak berkira dari segi kudrat dan juga duit.

Selepas melalui episod cinta yang menyedihkan sebelum ini, kami mendoakan semoga hubungan Zulin dan kekasih itu sampai ke jinjang pelamin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'PERTUNANGAN' ELFIRA: "SEMOGA SAMPAI SYURGA" - SUFIAN

"Saya tidak tahu, terima kasih tentang info itu. Saya ucapkan tahniah. Semoga bahagia sampai syurga," demikian kata penyanyi Sufian Suhaimi yang tidak mengetahui mengenai pertunangan bekas tunangnya iaitu Elfira Loy yang didakwa berlangsung pada kira-kira 9 pagi tadi (Ahad).

Penyanyi lagu 'Di Matamu' itu berkata demikian bagi mengulas tentang laporan sebuah portal hiburan bahawa pelakon berkenaan selamat mengikat tali pertunangan dengan seorang lelaki bernama Faris Khairol Anuar yang merupakan anak kepada seorang usahawan bergelar Datuk.

Menurut laporan itu, majlis merisik dan bertunang yang dihadiri oleh beberapa artis juga rakan baik Elfira itu diadakan secara kecil-kecilan dan tertutup di kediamannya, Alam Damai, Kuala Lumpur.

Menurut sumber yang terdekat dengannya, difahamkan juga Elfira baru beberapa bulan sahaja mengenali jejaka tersebut yang berusia 27 tahun.

Hubungan Elfira, 24, dengan lelaki berkenaan mula dihidu beberapa bulan lalu apabila dia memuatnaik foto bersama.

Klik untuk gambar besar

"Mereka dah selamat merisik dan bertunang sebentar tadi. Hanya keluarga dan rakan terdekat sahaja dijemput. Majlis ini dirahsiakan daripada umum.

"Tidak silap saya perkenalan mereka bermula pada Ramadan lalu, tak sangka mereka mengambil masa yang cepat untuk bertunang.

"Faris kini bekerja di syarikat bapanya yang merupakan seorang usahawan bergelar Datuk," katanya.

Sebelum ini, Elfira pernah bertunang dengan Sufian pada 6 Oktober tahun lalu dalam sebuah majlis pertunangan besar-besaran, namun jodoh mereka tidak kesampaian apabila putus pada 18 Februari lalu.

www.myartis.com / Sumber: mStar & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAGAM ARTIS DI HARI RAYA - LAN A TO Z DAPAT BABY

Lan A to Z atau nama sebenar Norazlan Abd Aziz yang berkahwin kali kedua bersama Siti Nur Ain telah mendapat bayi lelaki kelmarin. Meskipun perkahwinan mereka bagaikan baru sahaja berlangsung, namun inilah yang dikatakan 'rezeki' hari raya.

Untuk info, Lan dan Siti bernikah tepat pada jam 11.00 pagi pada 11-11-11 dengan hantaran sebanyak RM11,111 di Masjid Kuala Kubu Bharu, Selangor. Mereka tidak bertunang dan sebaliknya terus berkahwin.

Klik untuk imej besar...

Sebelum ini, Lan agak lama menduda selepas bercerai dengan isteri pertamanya Marcella.

Tahniah diucapkan..!


EKSKLUSIF: GAMBAR NOSTALGIA AFDLIN SHAUKI

Adakah Afdlin Shauki memang berperut besar sejak dulu? Bagaimana rupa pelawak, pelakon, pengarah dan penerbit itu ketika masih kanak-kanak hingga meningkat remaja? Jawapannya selepas anda menatap lapan gambar nostalgia Afdlin, khas untuk pelawat myartis...

Biodata:
Memulakan Kerjaya seni sebagai Hos di Astro dan kemudian menyertai RAP Production.
Beliau memiliki Ijazah dalam jurusan arkitek dari universiti di Amerika Syarikat dan merupakan anak sulung daripada 10 adik-beradik.

Klik untuk imej besar...

All Photos copyright myartis.com


"MUNGKIN ANAK SAYA KELUAR AWAL SEBAB TAK SABAR RAYA BERSAMA" - EYRA HAZALI SELAMAT BERSALIN BAYI PRAMATANG, 8 BULAN

"Alhamdulliah... proses bersalin semuanya berjalan lancar. Selepas enam jam saya diberi ubat induce, lahirlah seorang bayi lelaki buat kami. Syukur saya dan bayi dalam keadaan sihat. Mungkin anak saya mahu keluar awal sebab tak sabar nak raya bersama.

"Apa pun yang penting semuanya sudah selamat. Syukur suami dapat teman saya ketika proses bersalin," jelas pelakon Eyra Hazali yang selamat melahirkan cahaya mata kedua pada usia kandungan baru mencecah lapan bulan kira-kira pukul 6.18 petang Jumaat di sebuah pusat perubatan di Johor.

Gembira menyambut kelahiran bayi kedua sebelum sambutan Hari Raya Aidilfitri, Eyra turut bersyukur suaminya iaitu pemain bola kelab JDT, Haziq Nadzli dapat menemani ketika proses bersalin.

Klik untuk gambar besar

Kata Eyra atau atau nama sebenarnya Hazirah Qasdina Hazali, 23, dia terpaksa melalui enam jam proses dimasukkan ubat induce sebelum bayi lelaki tersebut dilahirkan. Eyra memaklumkan dia sudah diberitahu oleh doktor untuk bersedia menyambut kelahiran bayi pada bila-bila masa walau kandungan ketika itu baru berusia 34 minggu.

Eyra juga sebelum ini pernah dikejarkan ke sebuah pusat perubatan untuk menerima rawatan kerana bayi dalam kandungan tidak bergerak. Disebabkan itu, dia diberi suntikan kortikostreriod (I/M dexamethason) atau nama ringkasannya dexa untuk mematangkan paru-paru bayi dalam dalam kandungan itu.

Untuk makluman, Eyra dan Haziq mendirikan rumah tangga mendirikan rumah tangga pada 1 November 2019 dan pasangan itu juga mempunyai seorang cahaya mata lelaki iaitu Muhammad Hayder Qhalish yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMENG ULAS ISU BANTUAN: "ARTIS PUN TERKESAN... MUNGKIN DIA FIKIR ARTIS KERJA MAKSIAT & HARAM"

Seorang individu bergelar ustaz baru-baru ini telah mencetuskan kontroversi hangat dalam kalangan penggiat seni, berikutan tindakan mempertikaikan langkah kerajaan memperuntukkan Dana Kandungan Digital Muzik (DKD Muzik) untuk program Hiburan Dari Rumah tahun ini berjumlah RM6 juta kepada 960 penggiat muzik.

Perkara tersebut mendapat perhatian penyanyi Ameng yang tampil mengulas kenyataan individu ini. Ameng berkata, ada di antara golongan artis sememangnya tertekan tetapi tidaklah sehingga jatuh miskin seperti asnaf dan gelandangan.

"Pendapat setiap orang berbeza-beza. Mungkin ada segelintir pihak melihat orang lain lebih memerlukan berbanding penggiat seni. Mungkin individu ini fokus pada golongan terbabit. Kalau dilihat antara artis dan asnaf, memang patut mereka dibantu.

"Kalau dinilai, memang betul cakapnya itu, tapi artis pun antara yang terkesan dalam keadaan pandemik Covid-19 sekarang. Peluang untuk cari makan agak tipis kerana artis memerlukan khalayak yang ramai bila bekerja. Kesannya memang terasa," katanya.

Menurutnya, artis adalah 'public figure' kepada masyarakat, namun agak memeritkan apabila mereka sering dipinggirkan serta menjadi orang terakhir diberi kelonggaran mencari rezeki.

"Kalau orang atau golongan lain, awal-awal lagi diberi peluang untuk bekerja. Sesetengah masyarakat pandang artis seperti kerjaya yang tak elok.

"Mungkin dia fikir golongan artis terbabit dengan kerja maksiat dan haram. Setiap orang ada pendapat masing-masing. Nak salahkan mereka pun tak boleh juga. Namun saya nak jelaskan tak semua yang bergelar artis buat kerja tak elok," ujarnya.

Dalam masa sama, Ameng memberitahu, artis juga memainkan peranan penting dalam aspek ekonomi negara: "Nak jual produk atau kempen semua gunakan artis. Mereka boleh menarik masyarakat untuk pelbagai perkara.

"Mungkin segelintir orang samakan artis kita dengan artis barat. Mereka rasa rugi kalau artis dibantu. Sedangkan peranan artis amat besar kepada masyarakat. Lagipun hidup kita memerlukan hiburan dan perkara ini tidak boleh dinafikan," tambahnya.

Bercerita aktiviti seni, Ameng kini menyanyi menerusi Facebook Artis Voice Of Legend (AVOL) yang menetapkan sumbangan hanya RM1 daripada peminat.

"Boleh dikatakan banyak juga aktiviti yang saya buat di Facebook. Saya juga terbabit dengan program Quran Time. Pada 12 Jun ini saya akan terbabit dalam program Al-Quran bersama TFT iaitu Ustaz Tarmizi, Ustaz Fazrul dan Ustaz Tirmizi," kongsi Ameng.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TIDUR LAH SAYANG... REHAT LAH SAYANG" - ANAK ALI PUTEH DIJEMPUT ILAHI

Takziah kami ucapkan kepada pelawak, Ali Puteh dan isterinya, Melati Fitri Abdullah atas kehilangan anak mereka, Sharifah Nur Ainul Mardhiah yang telah menghembuskan nafas terakhir akibat komplikasi jantung, kira-kira jam 11.30 pagi tadi. Ali atau nama penuhnya Syed Ali Mubarak Syed Mohd Ridzuan dan isterinya memaklumkan berita sedih kehilangan bayinya yang berusia tiga bulan lebih itu menerusi laman Instagram.

"Salam semua..nk bgtau pada semua anak sy Sharifah Nur Ainul Mardhiah dah kembali kepada penciptanya.. sedekah Al-Fatihah buat anak syurga ini.. tggu walid dan ibu disana... Tidur lah syg... Rehat lah syg... syurga tempat kamu sayang..!! Allahuakbar...," kata Ali.

"Salam semua... Puteriku SHARIFAH NUR AINUL MARDHIAH telah hembuskan nafasnya td dlm jam 11.30 pagi... Ainul tunggu ibu dan walid di syurga ye.. kamu rehatlah sayang... Selama 3 bulan lebih kamu menanggung derita sakit... Kamu bidadari ibu yg terindah, akan ibu semat dlm hati yg dlmmmmm.... Al-Fatihah ... #al-fatihah," tulis isteri Ali pula.

Klik untuk gambar besar

Sebelum ini, bayi perempuan kedua pasangan ini yang dilahirkan pada 6 Ogos lalu itu dikesan berdepan masalah injap jantung terbalik dan jantung berlubang. Pada 11 November lalu, Ainul selamat menjalani pembedahan seperti dijadualkan di Hospital Serdang.

Begitupun, minggu lalu, keadaan bayi mereka agak kritikal apabila berdepan masalah pada paru-parunya hingga terpaksa bergantung pada alat bantuan pernafasan. Untuk makluman, Ali dan isterinya mempunyai seorang lagi anak perempuan, Sharifah Nur Aaira Qaireen yang berusia dua tahun.

www.myartis.com / Sumber & foto: Berita Harian, Instagram Ali Puteh & Melati Fitri Abdullah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA PENDOSA DAN SAYA PERCAYA ALLAH" - AMMAR ALFIAN MAHU SELAMATKAN RUMAH TANGGA, MOHON DIBERI RUANG

"Fokus saya adalah pada anak lelaki yang bakal lahir. Tiada benda lain yang penting. Saya dah buat pilihan untuk berdiam diri dan selesaikan masalah ni antara saya dan isteri tetapi isteri saya mahu memalukan saya pada khalayak ramai.

"Saya takkan main permainan dia, sepertimana saya pernah bagitau sebelum ni, kamu semua tak boleh faham dan tak mahu dengar belah pihak saya jadi buat apa saya perlu jelaskan apa-apa. Cukup bagi saya, Nel isteri saya, ibubapa saya dan ibubapa nya tahu.

"Saya tahu apa yang saya lakukan adalah salah. Saya sudahpun meminta maaf berkali-kali sebelum ini pasa isteri saya, tapi ini hukuman yang saya dapat dari dia. Saya redha dan terima kerana ini semua dari Allah.

"Di Bulan Ramadan yang mulia ini. Pada semua saya meminta maaf. Saya pendosa dan saya percaya Allah akan memaafkan hambaNya yang datang padaNya," demikian ujar Ammar Alfian melalui laman sosialnya.

Tambahnya lagi, dia meminta netizen menghormati dan memberi ruang untuk dirinya memperbaiki keadaan untuk menyelamatkan rumah tangganya itu.

Untuk info, Ammar dan Nelissa mendirikan rumah tangga pada 6 Mac 2016 dan kini isterinya sedang sarat hamil anak sulung mereka.

.
.
Sumber: Ammar Alfian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 VIDEO - BILA MUHAMMAD, ANAK DIANA DANIELLE & FARID KAMIL PANDAI MASAK

Waahhh... pandai Muhammad masak pancake, kalah maknya. Heh!

Nanti bila Muhammad besar sikit... bolehlah join 'Masterchef Junior'.

"Siapa kata jejaka melayu tak pandai masak? Nanti Chemad besar Ibu goyang kaki di dapur tau!" ujar Diana Danielle di laman IGnya.

Jom tonton!

VIDEONYA SELEPAS INI

Klik link dibawah ini tonton video

VIDEO 1

VIDEO 2

VIDEO 3

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SUAMI BIMBANG & ISTERI PELUPA - NORA DANISH AKUI RIMAS DITEMANI BODYGUARD

"Sejujurnya saya memang tak selesa langsung dengan mereka. Kadang-kadang saya suruh mereka kebelakang sikit atau tunggu sahaja dalam kereta. Saya dah biasa tidak memiliki pengawal peribadi. Kalau di lokasi ramai krew yang menjaga.

"Tapi mungkin Nedim terlalu banyak berfikir sehingga dia bimbang bila saya keluar sendiri," kata pelakon Nora Danish yang memberitahu dia kurang selesa apabila pergerakkannya sentiasa diawasi pengawal peribadi.

Nora, 38, yang ditemui pada majlis Tayangan Perdana Ramadan Astro 2019 di Bukit Jalil itu berkata sering diekori pengawal peribadi itu juga membuatkan peminat berasa takut untuk mendekatinya.

Bercerita lebih lanjut, selain sifat Nedim yang sangat mengambil berat tentang keselamatannya, sikap mudah lupa Nora juga membuatkan suaminya itu mengambil keputusan untuk 'memasang' pengawal peribadi.

Klik untuk gambar besar

"Nedim seorang yang sangat 'protective'. Saya tak pernah ada bodyguard sebelum ini tapi sejak saya berkahwin dengannya, dia beritahu nak gajikan pengawal untuk teman kerana dia bimbangkan keselamatan saya.

"Almaklumlah sekarang ni macam-macam perkara berlaku. Rogol, simbah asid, mencuri itu yang menjadi kebimbangan Nedim. Saya pula sejenis yang tak pandai jaga diri dan handphone pun selalu lupa, pembantu peribadi juga tiada. Jadi mereka sahajalah yang saya ada," jelasnya.

Selain dirinya yang kurang senang dengan pengawal, Nora turut mengakui ada peminat yang takut untuk mendekatinya.

"Ada juga saya perasan komen-komen peminat yang beritahu nampak saya tapi takut nak tegur sebab muka bodyguard garang sangat. Jadi saya cakap dengan mereka (bodyguard) kalau peminat nak ambil gambar kena bagilah. Saya buat mereka faham keadaan saya," ujarnya.

Dalam pada itu, bercerita mengenai bagaimana dia dan Nedim menguruskan bayi mereka iaitu Mohamed Neqayl Nedim, Nora menjelaskan ia menjadi semakin mudah apabila anaknya itu kini semakin membesar.

"Neney memang sangat rapat dengan bapa dia dan juga saya... Jadi kalau salah seorang daripada kami tiada, dia okey sahaja. Kalau terpaksa sangat kami akan hantar Neney ke rumah mak kami," tuturnya.

Dalam perkembangan terkini, Nora memberitahu dirinya sedang sibuk mempromosikan drama bersiri 'Imaan' yang akan ditayangkan pada 1 Mei setiap Rabu hingga Jumaat di saluran Astro Ria.

Nora dan Nedim berkahwin pada 30 Mac 2017 dan ia adalah perkahwinan kedua buat mereka. Hasil perkahwinan itu, mereka dikurniakan seorang anak lelaki bernama Mohamed Neqayl Nedim atau Neney.

Sebelum ini, Nora pernah berkahwin dengan Rizal Ashram Ramli atau Jejai dan mereka mempunyai seorang anak iaitu Putra Rayqal Ramli Rizal Ashram berusia 10 tahun. Mereka bercerai pada 10 Julai 2008 selepas dua tahun berkahwin.

Nedim juga seorang duda anak satu selepas bercerai pada tahun 2013 dan mendapat anak lelaki, Mohamed Nedrim atau Dre, 10 tahun.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOUZIAH GOUS: "KALAU BAIK TAK PAKAI CAM NI, USAHA JADI LEBIH BAIK"

Menganggap teguran netizen mengenai cara dia berpakaian di ruangan komen Instagram miliknya bukan cara yang baik, pelakon Fouziah Gous berkata, perkara itu secara tidak langsung akan menghasut orang lain untuk turut berfikiran negatif.

"Biar kita jadi manusia yang sentiasa rendah diri, tidak sempurna daripada jadi manusia yang rasa diri sudah cukup baik. Aku tegur kerana Allah, aku tegur untuk kebaikan! Ya betul tapi sedarkah anda, ia menghasut fikiran orang secara tidak langsung.

"Kalau kerana Allah, doakanlah kesempurnaan seseorang bukan untuk saya tetapi kita semua. Tegur atau ingatkan sesama kita bukan melalui publik," ujarnya di laman Instagram yang mengakui sedang berubah menjadi insan lebih baik.

Sebelum ini, sebuah foto yang dimuatnaik pelakon ini mendapat komen negatif netizen yang menganggap ia tidak sesuai dengan imejnya yang kini sudah bertudung dan bergelar hajah.

Bagaimanapun, Fouziah bertindak memadam foto berkenaan bagi mengelakkan komen-komen negatif berkenaan. Menjelaskan hal itu, dia mengakui kadang-kala tidak sedar gaya dalam gambar tersebut memperlihatkan bahagian yang ketat.

Klik untuk gambar besar

"Kadang-kadang tak sedar bila kita ambil gambar nampak lain sebab cahaya, warna, fabrik, sisi, bayang dan cara berdiri silang kaki atau macam-macam. Jadi nampaklah segala ketat itu ini, padahal jeans yang saya pakai ini normal dan high waist," ujarnya.

Dalam pada itu, Fouziah mengakui sebagai manusia biasa, dia juga berusaha untuk menjadi insan yang lebih baik.

"Kalau saya ni baik tak pakai macam ni, dah terang-terang manusia yang jauh ketinggalan tetapi berusaha dan merangkak untuk menjadi lebih baik daripada sebelum ini.

"Saya ni sibuk tak sempat baca komen, jadi janganlah sangka saya baca dan buat tak tahu dengan komen semua atau bersikap keras kepala," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ATAS NASIHAT - SITI NURHALIZA PILIH BERSALIN SECARA BEDAH

Bakal melahirkan anak sulungnya dalam tempoh dua minggu lagi, penyanyi Datuk Seri Siti Nurhaliza, 39, memaklumkan yang beliau memilih bersalin secara pembedahan selepas keputusan itu dibuat atas nasihat doktor.

"Menurut doktor di tempat Siti menjalani rawatan kesuburan, selain faktor usia Siti sendiri, bayi yang dikandung menggunakan kaedah 'In Vitro Fertilization (IVF)' biasanya dilahirkan secara pembedahan.

"Bagaimanapun, ada juga kes sebegitu menyaksikan kelahiran secara normal. Siti ikut saja apa nasihat doktor, selain mempersiapkan diri dari segi fizikal dan mental.

"Apapun caranya, harapan Siti proses kelahiran dipermudahkan," katanya yang bakal menimang cahaya mata perempuan dan mengakui berdebar menantikan saat itu.

Klik untuk gambar besar

Siti juga berkongsi pada saat ini suaminya, Datuk Seri Khalid Mohamad Jiwa atau Datuk K sudah tidak sabar menantikan kehadiran bayi pertama mereka.

Bukan sahaja bilik sudah dihias cantik malah lif juga dipasang bagi kegunaan Siti semasa berpantang nanti.

"Suamilah insan paling teruja membuat persediaan, terutama dari segi hiasan bilik bayi. Lif pun sudah siap dan ia dibina bukanlah bagi kegunaan Siti saja, tetapi untuk orang lain juga seperti ibu serta ibu mentua," jelasnya.

Tidak kisahlah dengan cara apa sekalipun, asalkan keadaan Siti dan bayi yang bakal dilahirkan sihat belaka. Pasti peminat juga tidak sabar menantikan bayi dari penyanyi lagenda negara ini. Apalah agaknya nama beliau kan?

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MENINGGAL DUNIA - PENYANYI 60-AN, M. Y. SHAMSUDIN SELAMAT DIKEBUMIKAN

Kira-kira pukul 11 malam kelmarin, penyanyi tahun 60-an, M. Y. Shamsudin, 78, telah meninggal dunia di Pusat Perubatan Universiti Malaya, akibat jangkitan paru-paru.

Menurut Fatimah Isa, 70, suaminya dimasukkan ke pusat perubatan itu sejak lima bulan lepas berikutan mengalami sesak nafas.

Fatimah yang dihubungi semalam berkata Allahyarham sebelum ini terlantar sakit akibat lumpuh selepas terjatuh 27 tahun lepas.

Jenazah Allahyarham telah selamat dikebumikan di Tanah Perkuburan Islam Seksyen 9, Kota Damansara selepas solat Jumaat.

Klik untuk gambar besar

Allahyarham meninggalkan seorang isteri, seorang anak lelaki dan lima cucu.

Fatimah juga adalah pasangan duet Allahyarham menghasilkan beberapa lagu popular pada era 60-an, antaranya 'Salah Sangka' dan 'Dapat Kembali'.

Takziah kami ucapkan kepada keluarga Allahyarham.. Semoga rohnya dicucuri rahmat. Al-Fatihah

www.myartis.com / Sumber: BERNAMA

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


INFO -  SALURAN BAHARU BOOMERANG 555 DI HYPPTV

Bertempat di Jungle Gym (Level 4), Bangsar Shopping Centre, Telekom Malaysia Berhad (TM) menerusi perkhidmatan IPTVnya telah melancarkan Boomerang saluran baharu 555 khusus buat pelanggan HyppTV.

Saluran baharu ini telah dilancarkan oleh Jeremy Kung, Naib Presiden Eksekutif, New Media, TM dan Mark Eyers, Ketua Pegawai Kandungan bagi Kids Network di Asia Pasifik, Turner International.

Majlis tersebut turut dimeriahkan oleh barisan selebriti tempatan seperti Hunny Madu dan Fazreen Rafi.

Klik gambar untuk size besar

Bagi memeriahkan lagi acara, HYPPTV turut menganjurkan aktiviti-aktiviti ceria untuk menarik peminat-peminat cilik dengan penampilan maskot-maskot Boomerang iaitu Mr. Bean dan Scooby-Do, buat julung kalinya di Malaysia.

Apa yang menarik di Boomerang saluran 555 HyppTv ini ialah ia dalam bentuk Definisi Tinggi (HD) dan boleh didapati dalam dua pilihan bahasa iaitu Bahasa Inggeris dan Bahasa Melayu.

Antara rancangan kartun yang ada di dalam Boomerang ini ialah 'Tom and Jerry', 'Looney Tunes', 'Garfield', 'Pink Panther and Pals', 'Strawberry Shortcake', 'My Little pony', 'Inspector Gadget', 'Turbo Fast', Wabbit, 'Mr Bean', 'Be Cool', 'Scooby-Doo', 'Dragon: Rider Of Berk' dan Dragon: 'Defenders Of berk'.

"Boomerang adalah sebuah saluran baharu dan belum pernah ditonton sebelum ini di Malysia. Uniknya mengenai saluran ini adalah ia didatangkan dengan dua pilihan audio iaitu Bahasa Malaysia dan Bahasa Inggeris.

"Saluran ini menawarkan kandungan secara eksklusif dan pertama kalinya termasuk pembikinan semula dan episod-episod kartun terbaharu seperti 'Tom and Jerry', 'The Looney Tunes' dan 'Scooby-Doo', serta program-program premium seperti 'Garfield', 'Pink Panther', 'Strawberry Shortcake', 'My Little pony', 'Mr Bean', 'Inspector Gadget' dan banyak lagi.

"Ia amat bersesuaian untuk golongan kanak dan seisi keluarga. Boomerang pastinya akan mempertingkatkan pengalaman tontonan bersama keluarga dan kami amat berbesar hati untuk menawarkan saluran ini di platform HyypTV.

"Di HyppTV, kami akan terus membawakan kepada penonton di Malaysia saluran-saluran menarik unik dan bertaraf antarabangsa untuk memenuhi kehendak mereka.

"Pelanggan HyppTV kini boleh menikmati pelbagai jenis kartun Boomerang yang menarik di HyppTV dengan fungsi-fungsi 'time shift' dan catch-up' atau menerusi aplikasi mudah alih. HyppTV Everywhere yang boleh dimuat turun dari Google Play Store, Apple App Store bagi pengguna peranti pintar dan versi WebTV bagi pengguna PC," ujar Jeremy Kung dalam ucapannya.

Tambah Jeremy,  pelanggan HyppTV turut berpeluang untuk menyertai peraduan hebat dan memenangi hadiah percutian ke luar negara sekiranya mereka melanggan mana-mana HyppTV Value Pack, serta melanggan kandungan Video On Demand (VOD) di HyppTV.

Untuk makluman lanjut mengenai HyppTV, layari www.tm.com.my/hypptv.

Artikel: Nur Ain

Foto: Man Lada

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"HARAPNYA ADALAH REZEKI SAYA" - SHEILA MAMBO MENANTI PPR, 9 BULAN TAK BERLAKON

"Walaupun sedih sudah sembilan bulan tidak mendapat tawaran berlakon, saya sentiasa positifkan diri bagi meneruskan kehidupan. Apa yang berlaku ini adalah dugaan Allah kepada saya dan pada masa sama cuba tidak mahu menyalahkan orang lain," tutur pelakon Sheila Mambo atau nama sebenar Rusilawati Hasan, 57, yang kini sudah sembilan bulan tidak menerima tawaran berlakon drama untuk stesen televisyen.

Meskipun berstatus 'pelakon residen' kepada sebuah syarikat produksi terkenal, ia tetap tidak menjamin nasib Sheila Mambo untuk mendapat tawaran berlakon. Menurutnya, dia tidak tahu apa masalah sebenar yang berlaku sehingga namanya tidak lulus di stesen televisyen untuk membintangi drama.

Katanya, biarpun tiada tawaran berlakon, dia masih bersyukur kerana Allah memberi kemahiran memasak dan membuat kek kepadanya: Dengan hasil berniaga makanan dan kek secara kecil-kecilan mengikut tempahan diterima, Alhamdulillah, boleh juga menampung hidup".

Lebih 30 tahun berkecimpung dalam kerjaya seni, Sheila berkata, pada usia sekarang apa yang diharapkan kebajikan selaku pelakon lama tidak diabaikan: "Saya tahu, pihak bertanggungjawab untuk industri hiburan tanah air ada mengesyorkan pemberian pencen kepada pelakon veteran. Untuk saya, sama ada dapat pencen atau tidak, apa yang lebih penting ialah semoga lebih peka terhadap kebajikan pelakon lama".

Sheila berkata, dia juga menantikan rezeki untuk namanya disenaraikan sebagai antara pelakon yang menerima bantuan rumah Projek Perumahan Rakyat (PPR) di bawah Persatuan Seniman Malaysia (SENIMAN): "Tak tahulah dapat atau tidak, tetapi harapnya adalah rezeki saya. Pada usia kian meningkat ini, memiliki rumah sangat penting".

Ditanya apakah dia bersedia dilabel 'artis miskin', Sheila berkata, untuk apa berasa malu hanya kerana status kemiskinan itu: "Bagi saya, jika betul memang miskin kenapa perlu malu. Terimalah hakikat hidup yang sebenar itu lebih baik," kata Sheila yang berbakat dalam komedi itu sebelum ini sangat dikenali menerusi drama di TV3 seperti 'Andainya Takdir', 'Andainya Takdir 2' dan 'Asalkan Dia Bahagia'.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARA ZYA NAFI BUAT GIMIK MURAHAN TAPI HANYA PENUHI PERMINTAAN PEMINAT

"Saya muat naik gambar sendiri bersiap cantik-cantik tetapi hanya dapat beberapa sahaja tanda suka sedangkan ada berjuta pengikut di Instagram. Berbeza pula kalau memuat naik gambar atau video yang mempunyai cerita.

"Pengikut akan menonton dan memberi komen kerana kalau tiada 'content' mereka tidak akan tengok," itulah kata pelakon Zara Zya yang tidak berniat mencipta gimik murahan apabila memuat naik gambar bersama Shuib semata-mata untuk mempromosikan perniagaan.

Zara atau nama sebenarnya Zainurul Razia Mohd Zainuddin, 37, sebaliknya berkata, apa yang dilakukan itu hanyalah semata-mata memenuhi permintaan peminat.

Mengulas lanjut tentang hubungannya dengan Shuib, Zara yang ditemui di majlis pelancaran Bubble Bee by Zara Zya di Bandar Tasik Permaisuri Kuala Lumpur ini menyifatkan pelawak itu sebagai seorang jejaka budiman dan sering memberi sokongan kepada rakan artis lain.

Klik untuk gambar besar

"Dia seorang yang baik dan kami juga pernah sekali bekerjasama sebelum ini tetapi itu sudah lama," jelas Zara yang sebelum ini pernah bertunang dengan pelakon Hafreez Adam pada 12 Oktober 2019 namun ikatan itu putus sebulan kemudian..

Tidak mengambil pusing apabila ramai yang ingin mengambil tahu tentang identiti lelaki yang akan menjadi pasangan hidupnya, Zara berkata, dia melihat perkara itu sebagai musim dan usikan-usikan tentangnya adalah perkara biasa.

"Saya tak kisah pun sebab benda ini ikut musim. Jika saya bersama pelakon A, mereka akan kata saya ada hubungannya dengannya. Ada segelintir peminat pula saling berlawan untuk menentukan siapa pasangan terbaik untuk saya," ujarnya.

Bagaimanapun, kata Zara, dia tidak berasa terbeban atau tertekan untuk mendirikan rumah tangga kerana berpegang kepada jodoh ketentuan Tuhan. Pelakon drama 'Honey-Moon' itu turut meminta agar peminat mendoakan agar dia bertemu jodoh yang baik.

"Mungkin kerana kawan-kawan seangkatan banyak yang sudah mendirikan rumah tangga, jadi ramai menunggu giliran saya. Faktor usia juga membuatkan mereka tertunggu-tunggu bila saya hendak kahwin. Sejujurnya saya tidak terbeban dengan perkara itu tetapi adakalanya ia memberi kesan kepada saya.

"Kadang kala apabila penat bekerja saya akan tertanya kenapa mereka berbuat demikian. Mana tahu kalau-kalau buka bisnes di sini, saya akan bertemu jodoh," katanya secara bergurau, selain mengharapkan semua pihak mendoakan yang terbaik buatnya.

Dalam perkembangan lain, Zara memberitahu dia memilih untuk membuka Bubble Bee by Zara Zya itu kerana sudah lama minat dalam bidang perniagaan makanan dan minuman.

Zara berkata, peluang diberikan Shuib disambut baik kerana dia tidak perlu bimbang tentang pengurusan dan pemasaran selain hanya fokus kepada jualan.

"Sebelum ini saya pernah ada perniagaan yang diuruskan 100 peratus tetapi dengan Bubble Bee mereka sudah ada pengurusan dan pemasaran sendiri. Apa yang saya perlu lakukan adalah fokus kepada jualan dan akan cuba meluangkan sebanyak masa mungkin di kedai untuk berjumpa peminat dan meluangkan masa bersama mereka," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUNTING NO PLAT DISALAH ANGGAP - AMIR RAJA LAWAK MOHON MAAF

"Assalamualaikum. Saya rasa lepas saya 'post' gambar bersama kereta tadi, ada salah faham sebab orang anggap nombor saya dua angka itu. Sebenarnya ini nombor saya yang betul iaitu AME1219. Nombor 19 yang belakang itu tarikh lahir saya. Gambar penuh plat saya tadi, saya 'edit'.

"Dengan ini saya minta maaf juga banyak-banyak kepada pemilik nombor plat AME12," demikian kata pelawak Amir Raja Lawak, 34, yang tampil memohon maaf kerana mengelirukan ramai dengan nombor pendaftaran kereta baharunya yang disunting dalam hantaran gambar terdahulunya.

Jelas Amir, nombor pendaftaran sebenar keretanya adalah AME1219 dan bukannya AME12. Dia juga berharap pemilik sebenar nombor pendaftaran kereta itu turut memaafkannya.

Klik untuk gambar besar

Semalam, Amir telah berkongsi kegembiraan dimana dia berjaya memiliki kereta baharu jenis Perodua Alza hasil titik peluhnya dalam perniagaan dan industri seni.

Dia turut memuat naik gambarnya bersama kenderaan tersebut dengan menyunting nombor pendaftaran. Namun Amir telah memaklumkan awal-awal dalam posting sebelum ini, bahawa dia telah menyunting no plat keretanya itu.

"Edit : plat saya empat angka, saya edit tutup belakang lagi dua angka sebab tak anak tunjuk nombor penuh.

"Assalamualaikum. Alhamdulillah,syukur rezeki pembukaan tahun 2023. Terima kasih yang sokong saya beli air jagung dan kongsi rezeki shooting dengan saya, ini adalah hasil dari anda yang ikhlas sokong dan percaya dengan saya.

"Didoakan semoga kita semua dilimpahkan rezeki, sihat selalu, disembuhkan sebarang penyakit dan terus sukses, aamiin ya mujib. Terima kasih banyak-banyak semua ye," tulisnya sebelum ini.

  ________ IKLAN ________ JUALAN JIMAT GILER 2.2. - - Ayuh dapatkan pelbagai tawaran hebat di Shopee sempena jualan JIMAT GILER 2.2 (2 Februari 2023) ini.Pelbagai barangan dijual dengan harga giler termasuk pemberian diskaun dan voucher yang tak masuk akal.Selain itu,  banyak hadiah hebat dan cabutan bertuah menanti anda.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AWAK PUN SATU TAYANG SEMUANYA... KOMEN MEREKA BUAT KITA SEDAR" - MAMAT KHALID

"Yang awak pun satu tayang semuanya di media sosial dengan ungkapan bukan riak sekadar berkongsi. Kongsi apa? Boleh mereka pinjam kereta yang hadiah pada emak itukah? Buat amal pun digalakkan berahsia, inikan pula kerja-kerja membeli kasut atau barangan mewah. Sekarang kita sudah sedar, kita yang hendak orang perhatikan gaya hidup kita dan bukan semuanya menerima gaya awak itu.

"Malah menimbulkan lagi rasa gusar yang terpendam. Sekali peluang terbit, terbenamlah awak dengan hakikat rasa resah hati mereka yang berbisa," tulis pengarah Mamat Khalid yang menempelak tindakan segelintir artis yang suka berkongsi gaya hidup mewah serta barangan berjenama di laman sosial selama ini sehingga jadi pertikaian warganet sewaktu krisis Covid-19.

Mamat yang berkata demkian menerusi laman Instagram miliknya itu berkata, tindakan sebegitu hanya akan memakan diri apa lagi pada era ini yang mana orang ramai memberi perhatian terhadap perkongsian mereka dan bukan semua menyenanginya.

Nasihat itu diungkapkan Mamat selepas kebelakangan ini kecoh apabila beberapa artis popular mengusulkan mengenai bantuan khas kepada penggiat seni terjejas pendapatan akibat penularan wabak Covid-19 dan Perintah Kawalan Pergerakan (PKP) oleh kerajaan sehingga menimbulkan rasa tidak puas hati warganet.

Klik untuk gambar besar

Dalam pada itu, pengarah terbabit bagaimanapun turut bersimpati kepada beberapa artis yang menjadi mangsa kecaman dan berharap mereka ambil pelajaran daripadanya: "Kasihan abang tengok adik-adik kena kecam bagai nak kiamat sebab menyuarakan tolong bantu pada yang tidak upaya melawan kekangan waktu-waktu darurat sekarang.

"Niat baik disalah ertikan. Hanya kerana tidak mahu membaca penuh sesuatu artikel. Kehidupan awak yang diriuhkan pula! Apa yang dipelajari adalah betapa pendamnya kesumat manusia menyimpan hasad menebal dengan kejayaan awak.

"Komen mereka memang membuat kita sedar siapa diri mereka sebenarnya. Awak memang bukan siapa-siapa dalam kehidupan mereka. Tidak kenal, tidak lawak, suara sumbang, dan sampai ada yang mengaku tidak pernah tengok rancangan awak sebab lebih peka pada siaran obersi (luar negara)," kongsinya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PULANG LONDON, KUARANTIN - SARAH BELUM TERIMA KEPUTUSAN UJIAN SARINGAN

Penyanyi Sarah Suhairi serta seluruh ahli keluarganya menjalani kuarantin di rumah mereka seperti yang disarankan kerajaan selepas pulang dari London pada 28 Mac lalu. Menurut Sarah, 20, dia dan keluarganya sudah melakukan ujian untuk memastikan tidak dijangkiti wabak Covid-19 setiba sahaja di Lapangan Terbang Antarabangsa Kuala Lumpur (KLIA).

Kata Sarah, sepatutnya Kementerian Kesihatan Malaysia (KKM) akan memaklumkan mengenai keputusan ujian tersebut pada Jumaat atau Sabtu lalu namun sehingga kini masih belum menerima panggilan berhubung perkara itu: "Alhamdulillah, saya dan keluarga tiba di KLIA pada 28 Mac lalu dan kami perlu isi beberapa borang untuk pastikan alamat tempat yang akan kuarantin dan juga terus lakukan ujian.

"Selesai saja urusan, kami terus pulang ke rumah untuk jalani kuarantin selama 14 hari seperti yang disarankan kerajaan. Untuk keputusan ujian itu, KKM kata akan call hari Jumaat atau Sabtu lalu. Tapi sehingga kini, saya dan keluarga tidak menerima sebarang panggilan daripada pihak KKM. Harap-harap ia bermaksud kami tidak dijangkiti virus itu," katanya.

Klik untuk gambar besar

Menerusi sebelum ini, Sarah mengakui dia dan keluarga pergi bercuti di London, United Kingdom sebelum perlaksaan Perintah Kawalan Pergerakan (PKP) atas urusan keluarga. Sarah turut menjelaskan mereka sekeluarga tinggal di rumah saudaranya dan sentiasa mengambil langkah berjaga-jaga sepanjang berada di sana.

Dalam pada itu, penyanyi lagu 'Rise And Fall' ini menyedari tindakannya itu mengundang kecaman netizen namun menganggap setiap keluarga sudah mempunyai perancangan tersendiri: "Sebenarnya saya memang menyedari perkara ini sedikit sebanyak akan mengundang rasa kurang senang netizen. Tapi itulah, bagi saya setiap keluarga ada perancangan sendiri.

"Memang sepatutnya keluarga saya dah nak batalkan trip ke London ini tapi sebabkan mak cik saya yang berada di sana menjelaskan keadaan masih terkawal, jadi kami pun teruskan perancangan. Lagipun, perancangan untuk melawat saudara mara di sana ini sudah lama dan kebetulan semua keluarga dapat ikut serta," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERDUET DENGAN TAJUL - WANY RASA TAK RELEVAN, SUDAH BERBINCANG

"Sebenarnya sudah ramai pun yang menyuarakan pendapat ini yang berasakan gandingan duet saya dan Tajul harus diberhentikan seketika.

"Secara jujur daripada saya sendiri pun dan jauh dari lubuk hati paling dalam ini juga berasakan perkara sama (sudah tidak relevan duet dengan Tajul).

"Namun, apakan daya saya mahu pun Tajul kerana semua perancangan ini sudah ditetapkan syarikat rakaman dan kami harus akur mengikutnya.

"Pun begitu, saya memang ada berbincang dengan pihak syarikat rakaman berhubung perkara ini dan semoga keputusan positif dicapai," kata Bintang Paling Popular, Wany Hasrita, 26, yang mengakui gandingan duetnya bersama penyanyi Tajul sudah tidak relevan buat masa sekarang.

Menurut penyanyi lagu 'Menahan Rindu' ini dia sebenarnya sudah menyedari perkara itu dan sudah pernah membincangkannya.

Klik untuk gambar besar

Pemilik nama penuhnya Nurshazwany Hasrita Hasbullah berkata dia menyambut baik segala teguran dan pendapat berhubung perjalanan karier seninya.

Wany berkata berkemungkinan juga single 'Aku Serius' menjadi gandingan terakhirnya bersama Tajul untuk mereka berehat sementara waktu.

"Ada baiknya juga gandingan saya bersama Tajul ‘direhatkan’ untuk kami masing-masing mengasah lagi bakat nyanyian dimiliki.

"Malah, mana tahu kami digandingkan menyanyi duet dengan pasangan baru yang lebih serasi dan dapat memantapkan karier nyanyian ini," ujarnya.

Kata Wany lagi, dia tidak boleh terlalu lantang bersuara meluahkan pendapatnya kerana sedar masih terikat kontrak dengan syarikat rakaman, FMC.

Terdahulu, pada Ahad lalu  menerusi ruangan Cik Pang dalam Selebriti Metro Ahad ada berkongsi teguran mengenai gandingan duet Wany dan Tajul yang dianggap sudah tidak serasi.

Ini kerana persembahan mereka ketika menyanyikan lagu 'Aku Seriu's sewaktu menjadi penyanyi undangan program Mentor 7 dilihat kurang menyerlah.

Justeru, pandangan diberikan supaya syarikat rakaman mengkaji semula gandingan Wany dan Tajul supaya bakat mereka tidak terus dipersiakan.

Setakat ini, Wany dan Tajul sudah menghasilkan tiga lagu duet iaitu 'Di Sana Cinta Di Sini Rindu', 'Rindu Dalam Benci' dan terbaru, 'Aku Serius'.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LIZA HANIM DAPAT 'BABY BOY'

"Assalamualaikum WBT, Alhamdulillah.. Liza Hanim telah selamat melahirkan baby boy berat 3.15kg sebentar tadi. Terima kasih tak terhingga kepada rakan-rakan yang turut sama berdoa akan kesihatan beliau," demikian kata Mohd Shahrin Mohd Samsudin suami kepada Liza Hanim di laman facebook Liza Hanim (UNIQUE).

Difahamkan, Liza telah melahirkan baby ketiganya itu Damansara Damai Medical Centre, Petaling, Selangor. Tahniah diucapkan... myartis akan update gambar-gambar terkini secepat mungkin sekiranya telah mendapat gambar baby Liza nanti. Harap maklum..!


KONGSI VIDEO KELUAR MAKAN BERSAMA - YASMIN HANI & BEKAS SUAMI DIPUJI MASIH JALIN HUBUNGAN BAIK DEMI ANAK-ANAK

Pelakon Yasmin Hani dan bekas suami, Sha'arin Mohammed Razali Wong menerusi laman Instagram masing-masing ada berkongsi video yang memaparkan mereka keluar makan bersama anak-anak di sebuah restoran.

Dalam video tersebut, Yasmin atau nama penuhnya Yasmin Hani Ismail Richardson, 43, yang mengenakan gaun berwarna merah dan putih itu kelihatan gembira menghabiskan masa bersama keluarga sambil menikmati makanan yang dipesan.

Perkongsian video itu telah menarik perhatian yang kagum dengan Yasmin dan bekas suaminya yang  dilihat tetap menjaga hubungan baik demi dua anak mereka seperti mana janji mereka sebelum ini, walaupun sudah hampir setahun bercerai.

Peminat memuji sikap Yasmin dan Sha'arin apabila kedua-duanya disifatkan sangat profesional apabila keluar bersama dan melayani anak-anak mereka meskipun bukan lagi suami isteri.

Klik untuk gambar besar

"Pasangan paling steady! Walaupun tak bersama tetapi masih berkawan baik demi anak-anak." - "Respect betul dengan Yasmin dan Sha'arin. Tak salah berbaik demi kebaikan anak-anak. Janji dapat bahagiakan mereka," antara komen-komen pengguna laman sosial.

Malah ada pula peminat berasa sebak dengan hantaran berkenaan selepas melihat telatah dua beradik itu yang sangat gembira dapat keluar bersama ibu bapa mereka.

"Sedih pula tengok dua beradik ni. Mereka nampak seronok dapat keluar bersama sebagai sebuah keluarga," kata pengguna laman sosial yang lain pula.

Untuk makluman, Yasmin dan Sha'arin bercerai pada tahun 2021 lalu selepas mendirikan rumah tangga pada 2011. Mereka dikurniakan dua orang cahaya mata lelaki iaitu Noah Ismail Wong, 9, dan Eissa Elzander Wong, 5.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BIGO LIVE: "BAGI PELUANG BAIKI DIRI" - NATASHA ELYZZA MOHON MAAF

"Saya minta maaf di atas perkara yang telah dilakukan. Saya akui ia adalah tindakan bodoh dan saya belajar daripada kesilapan. Tasha mengaku Tasha dah conteng arang dekat muka ramai orang.

"Sejujurnya tak semua orang tahu cerita sebenar. Tapi masih silap Tasha buka bigo tu," kata pelakon baru Natasha Elyzza yang akui menyesal dengan kelakuannya.

Dalam masa sama, Natasha berharap agar diberi peluang untuk memperbaiki dirinya berhubung isu video tarian seksi yang hangat diperkatakan di laman sosial.

"Tasha minta maaf sangat-sangat. Tasha tahu ramai orang marah Tasha, tapi sejujurnya Tasha harap orang semua dapat maafkan Tasha dan bagi peluang untuk Tasha baiki diri Tasha," tuturnya.

Klik untuk gambar besar

Natasha yang menyifatkan perkara yang dilakukannya itu sebagai tindakan yang kurang bijak itu telah membuat permohonan maaf kepada semua pihak secara terbuka menerusi akaun Instagramnya kelmarin.

Bagaimanapun, pelakon drama 'Cinta Roller Coaster ' dan filem 'Kimchi Untuk Awak' ini masih lagi menutup ruangan komen Instagramnya.

Terdahulu, Natasha telah mencetuskan kontroversi melibatkan nama pelakon wanita, Fathia Latiff apabila rakaman video menerusi sebuah aplikasi tersebar di media sosial.

Intipati rakaman video yang tersebar itu pula dikecam oleh ramai pihak kerana penampilan Natasha yang seksi dan seorang lagi gadis yang dikatakan Fathia juga turut menari sambil menunjukkan asetnya.

www.myartis.com / Sumber: Astro Gempak, Media Hiburan & Natasha Elyzza IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SELEPAS 5 HARI... ATUK DISAHKAN POSITIVE" - NENEK ELFIRA LOY KEMBALI KE RAHMATULLAH

"Assalamualaikum Warahmatullahi Wabarakatuh. Alhamdulillah dah selesai semua proses pengebumian nenek atok saya pada hari Jumaat yang mulia ini.

"Atok, Fira sayang atok. Fira takkan lupa doa untuk atok hari hari. Fira mintak kat Allah supaya atok tenang je dekat sana ok. Fira mintak Allah hiasi kubur atok seperti taman di syurga. Fira mintak atok tak rasa keseorangan. Atok tak suka sorang sorangkan.

"Fira ada kat sini. Solat untuk atok. Doa untuk atok. Sedekah untuk atok. Al-Fatihah atok, Siti Rokiyah Binti Saad," demikianlah tulis pelakon, Elfira Loy yang berkongsi khabar duka apabila neneknya, Siti Rokiyah Saad telah kembali ke rahmatullah.

Klik untuk gambar besar

Menerusi hantaran di laman Instagram, ibu kepada seorang cahaya mata ini memberitahu upacara pengebumian neneknya telah selesai dan berjalan dengan lancar. Di samping itu, pelakon berusia 27 tahun ini mendoakan agar roh arwah neneknya tenang dan mendapat rahmatNya.

Elfira atau nama sebenarnya, Nurul Elfira Loy Ahmad Sabri, 27, dalam satu hantaran lain pula memberitahu, Allahyarham neneknya disahkan positif Covid-19 selepas lima hari dimasukkan ke hospital bagi menjalani pembedahan di bahagian kaki akibat kencing manis. Katanya, selain arwah beberapa pesakit yang berada di wad yang sama turut terkena jangkitan virus bahaya itu.

"Sebenarnya berat nak cerita, belum cukup nafas nak tahan air mata ni. Tapi untuk elakkan cerita bercelaru. El ceritakan, Atuk El warded dekat hospital sebab operation kaki, Alhamdulillah semua okay cuma memang duduk hospital untuk di monitor.

"Selepas beberapa hari, it was her turn to take the vaccine. Alhamdulillah semuanya ok. Atuk tak mengalami sebarang symptom teruk. Tapi selepas 5 hari tak silap El, atuk disahkan positive. Disebabkan ada outbreak dalam ward. Ada berbelas orang disahkan positive.

"It happened, in the hospital. Puncanya dari siapa masih tak tahu. Memang terkilan, Tapi Allah yang menentukan, kami hanya Redha dengan ketentuan ini," tulisnya lagi.

Sementara itu, adik Elfira iaitu pelakon Ahmad Ezzrin Loy menerusi Instagram meluahkan rasa syukur apabila diberi peluang melaksanakan proses pengebumian Allahyarham dengan memakai pakaian lengkap perlindungan diri (PPE).

"Malam semalam (Khamis) kami kehilangan nenek tersayang. Saya sangat bersyukur dapat menemaninya buat kali terakhir hari ini. Terima kasih juga kepada KKM (Kementerian Kesihatan Malaysia) kerana menyediakan saya dan Abang Faris (suami Elfira) untuk pengebumian nenek. Alhamdulillah, semuanya dipermudahkan," katanya.

Terdahulu menerusi laporan media, nenek Elfira pernah disahkan positif Covid-19 pada 8 Jun lalu dan telah menjalani kuarantin di sebuah hospital. Melihat di ruangan komen, rata-rata peminat dan rakan selebriti menitipkan ucapan salam takziah kepada Elfira sekeluarga.

"Takziah el, semoga Atok di tempatkan di syurga," tulis pelakon Janna Nick. - "Salam takziah.. semoga arwah ditempatkan dikalangan hamba hamba yang beriman. Aamin..," titip seorang peminat. - "Al-Fatihah. Semoga syurga buat arwah atok," tulis seorang warganet yang lain.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NENEK NABILA HUDA DIJEMPUT ILAHI: "ABIL PALING TAKUT DENGAN KEHILANGAN"

Pelakon Nabila menerusi laman Instagram miliknya telah berkongsi berita sedih dimana dia telah kehilangan nenek tercintanya, Indon Ramli yang menghembuskan nafas terakhirnya semalam. Menurut Nabila atau lebih mesra dipanggil Abil, saat ini dia menghadapi situasi yang sukar selepas kehilangan orang tersayang.

"Hari ini Abil nak luah perasaan dengan korang. Dalam hidup kita mesti ada perkara yang paling kita takut.. Macam Abil, Abil paling takut dengan kehilangan. Abil tak pernah melalui kehilangan dalam hidup.. Tidak pernah saya membayangkan hidup tanpa seseorang yang saya sayangi.

"Saya selalu takut kehilangan seseorang dalam hidup saya. Sebab Abil takut Abil tak boleh nak lalui atau Abil taktau macamana nak melalui. Abil takut nak lalui perasaan tu. Abil selalu fikir kuat ke Abil untuk menghadapi situasi tu," tulisnya.

Klik untuk gambar besar

Dalam pada itu, pelakon filem 'M4M4' menyatakan arwah nenek adalah individu yang membesarkannya sejak kecil: "Tapi hari ini 6 Mei 2020, Abil kehilangan nenek Abil..Dia pergi jam 7 tadi. Dia lah nenek yang jaga dan membesarkan Abil dari kecik. Nenek dah takda. Perkara yang paling Abil takut dalam hidup terjadi pada hari ini. Seriously, I'm lost.

"Dada rasa sakit macam perasaan tak lepas. Abil tengah cuba untuk memahami keadaan ini. Kepada siapa yang kenal nenek, halalkan makan minum dia ya..Mintak korang semua sedekah kan al-fatihah pada arwah nenek saya, Indon Ramli," tulisnya lagi.

Menerusi ruangan komen, rata-rata peminat dan rakan artis turut berdukacita atas kehilangan nenek Abil. Takziah diucapkan kepada Abil sekeluarga atas kehilangan nenek tersayang. Al-Fatihah.

www.myartis.com / Sumber & foto: Media Hiburan, Astro Gempak & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGGAN PISANG BERBUAH 2 KALI - ISSEY BERHATI-HATI MEMILIH

"Semestinya, saya mahukan perkahwinan selepas ini berkekalan hingga ke akhir hayat dan hidup bahagia. Buat masa ini, diakui memang saya sedang berkawan rapat dengan seseorang. Namun, hubungan kami masih di peringkat awal.

"Pun begitu, saya tidak menolak kemungkinan bahawa gadis tersebut adalah calon isteri saya andai jodoh milik kami," kata penyampai radio Hot FM, Issey Fazlisham, 31, berterus-terang.

Pernah mendirikan rumah tangga pada 2015, Issey memberitahu kegagalan perkahwinannya yang lalu membuatkan dia lebih berhati-hati dalam memilih pasangan agar mahligai yang bakal dibina pada masa akan datang dapat bertahan lama.

Mengakui sedang mengenali hati budi seseorang, Issey tidak mahu pisang berbuah dua kali kerana alam perkahwinan bukanlah sesuatu yang mudah untuk ditempuhi andai belum benar-benar bersedia.

Klik untuk gambar besar

Sebelum ini, Issey pernah berkahwin dengan Syuhadaa Syafiqqa Abdul Rashid pada 19 Mac 2015, bagaimanapun berpisah setelah beberapa bulan melayari bahtera.

Issey menambah, dia tidak meletakkan sebarang tempoh waktu untuk membawa hubungannya dengan gadis berkenaan ke fasa yang lebih serius.

"Doakan yang baik-baik. Insya-Allah, tunggu sahaja kad undangan perkahwinan kami kelak," tuturnya berseloroh.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


RADHI OAG MAHU TUNTUT ROYALTI YANG SUDAH LEBIH 20 TAHUN TIDAK DITERIMA

"Semasa tandatangan kontrak, ia tiada kena mengena dengan nada dering. Benda-benda ini datang kemudian dan tidak termaktub dalam kontrak. Jadi, pihak terbabit main buat sahajalah. Tapi tidak apa, saya sedekahkan kerana apa yang lepas itu dah lepas.

"Saya cuma nak royalti yang sepatutnya walaupun hanya dikira dari enam tahun saja. Bolehlah juga buat saya untuk menyara hidup," kata penyanyi Radhi OAG yang mahu menuntut royalti lagu-lagu ciptaannya yang sudah lebih 20 tahun tidak diterima.

Menurutnya, dia juga tidak menerima sebarang bayaran penggunaan lagu dan muzik ciptaannya untuk nada dering yang popular suatu ketika dulu.

Tambah Radhi, sejak kontrak bersama EMI tamat pada 2006 dan syarikat rakaman terbabit ditutup, akaunnya secara tidak langsung dibekukan.

"Saya sendiri tidak pasti ke manakah royalti lagu-lagu saya sekarang dipindahkan. Adakah masih di bawah akaun EMI atau pihak lain. Saya tidak mahu sebut pihak lain yang ambil alih EMI.

"Saya hanya nak justifikasi dan bukan marahkan mana-mana pihak. Tujuan saya hanya untuk mempertahankan dan tuntut hak. Saya nak selesaikan perkara ini dengan baik," jelasnya kepada Harian Metro.

Dalam pada itu, Radhi memeberitahu, dia sudah melantik peguam untuk mengendalikan kes ini. Radhi bersyukur bertemu dengan peguam berkenaan yang banyak membantunya.

"Sebelum ini memang ada pihak syarikat rakaman yang suruh datang pejabat ambil wang dalam jumlah tertentu, tapi jumlah itu tak sepadan dengan pungutan royalti dalam tempoh 20 tahun. Saya bukan tak bersyukur tapi ada baiknya saya tuntut apa yang sepatutnya saya dapat.

"Peguam saya kata, saya hanya boleh tuntut untuk tempoh enam tahun kebelakangan ini saja. Kalau lebih dari itu agak sukar selesai dalam tempoh yang cepat. Saya dah cuba dengan peguam lain tapi sering timbul masalah.

"Tapi agak berbeza dengan peguam wanita ini. Dia pula salah seorang peminat OAG ketika dahulu. Saya tanya dia berapa bayaran kerana saya memang tak berduit, tapi dia kata itu belakang kira. Dia nak bantu saya selesaikan apa yang sepatutnya menjadi hak saya buat masa ini," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANEZ SURAYA: "KAMI BAHAGIA BERSAMA, RUMAH TANGGA MASIH KEKAL"

Sebelum ini, rumah tangga pelakon Hanez Suraya dikatakan sedang bergolak sehingga ada sumber mendakwa beliau menfailkan penceraian terhadap suaminya, Romie Razin Adilha di mahkamah.

Malah satu senarai pasangan suami isteri yang bermasalah di Mahkamah Syariah Shah Alam yang turut terselit nama pasangan ini telah tersebar.

Enggan membenarkan peminat berteka-teki lagi, Hanez Suraya tampil memberikan penjelasan tentang status rumahtanggannya menerusi laman instagramnya.

Klik untuk gambar besar

"Assalammualaikum.. Terlebih dahulu saya ingin memohon maaf kepada semua pihak sekiranya saya mengambil langkah untuk berdiam.. Bukan berdiam bermaksud saya mengiyakan atau menafikan cuma mengambil masa untuk mencari ruang utk tenang..

"Tiada apa yang saya ingin jelaskan di atas apa yang terjadi.. Sememangnya kami hanya manusia biasa yang tidak lari dari melakukan kesilapan..

"Cuma apa yang penting antara saya dan suami saya kami masih bahagia bersama dan tidak ada apa-apa yang berlaku.. Alhamdulillah rumahtangga kami masih kekal..

"Apa yang terjadi biarlah kami berdua selesaikan dan tidak perlu ada spekulasi-spekulasi yang menjadi tokok tambah dari pihak-pihak tertentu..

"Syukur Alhamdulillah suami saya sentiasa tenang di atas apa yang berlaku ini.. Terima Kasih di atas sokongan-sokongan kuat dari pihak keluarga, rakan-rakan rapat, media dan fans di luar sana yang sentiasa memberi semangat dan mendoakan yang baik-baik untuk kami.. Assalammualaikum," jelas Hanez.

Untuk makluman, pasangan yang berkahwin pada 25 Mac 2015 itu dikurniakan seorang anak perempuan, Puteri Aleesya, 13 bulan.

Sumber: Berita Harian & Hanez Suraya IG

Foto: Hanez Suraya IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SANGKAL DAKWAAN 'HILANG' LAGI - SHAHIR TERKILAN IG KENA GODAM, SCAMMER MINTA DUIT DAPATKAN KEMBALI AKAUN

Ekoran dilihat tidak lagi aktif di media sosial serta memadamkan semua gambar pernah dimuat naik di Instagram sebelum ini, penyanyi Shahir Zawawi, 34, telah disangka 'menghilangkan diri' lagi sekali.

Dakwaan tersebut bagaimanapun telah disangkal oleh Shahir. Sebaliknya kata Shahir, perkara tersebut disebabkan Instagram miliknya telah digodam kira-kira sebulan lalu selepas dia secara tidak sengaja membalas satu direct message yang dihantar kepadanya.

"Ceritanya pada satu pagi dalam keadaan masih mamai selepas bangun tidur saya dapat mesej minta saya klik satu pautan. Ingatkan betul daripada pihak Instagram, rupa-rupanya penggodam.

"Pada awalnya dia juga minta saya bayar sebanyak AS$200 (RM885) tapi saya rasa ragu-ragu dan tidak meneruskan permintaan tersebut. Tanpa disedari semua gambar saya hilang. Saya tak hilang... cuma Instagram yang kena hack," jelasnya yang dipetik sebagai berkata kepada mStar.

Klik untuk gambar besar

Dalam pada itu, Shahir turut memberitahu dia telah membuat aduan tentang perkara itu namun dihubungi pihak lain yang meminta dia membayar sejumlah wang untuk mendapatkan kembali akaun miliknya.

Namun begitu, Shahir tidak mudah terpedaya dengan janji tersebut apabila mengambil keputusan mengabaikan permintaan tersebut dan membuka akaun yang baharu.

"Saya ada report dan minta rakan-rakan buat perkara sama. Saya dapat tahu akaun tersebut telah dijual kepada individu lain. Untuk dapatkan semula akaun itu saya perlu bayar seolah-olah saya kena beli semula akaun sendiri. Jadi lebih baik abaikan dan buka sahaja akaun baru," ujarnya.

Tambah Shahir lagi, dia reda dengan apa berlaku, namun ada rasa terkilan kerana semua memori yang pernah dimuat naik di Instagram lenyap begitu sahaja.

Penyanyi lagu 'Kebahagian Dalam Perpisahan' ini memberitahu dia akan kembali berkongsi perkembangan terbaharu kerjaya seni di platform berkenaan termasuk beberapa akuan media sosial lain yang dikendalikan oleh pihak pengurusan.

"Memang rasa terkilan sebab saya hanya aktif di Instagram sahaja. Sekarang semua kenangan lama seperti gambar kahwin dan persembahan dah hilang. Saya sudah buka akaun baru dan kali ini biarlah pihak pengurusan yang kendalikan.

"Segala perkembangan baru saya akan kongsikan tidak lama lagi. Sepanjang tidak aktif di media sosial, saya masih menerima undangan menyanyi," tuturnya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMUDA DATANG TEMUDUGA MESKIPUN CEDERA KEMALANGAN - ERMA FATIMA TERIMA, TUNGGU SAMPAI SEMBUH

Menerusi satu entri yang dimuatnaik di laman Instagram, pengarah dan pelakon Erma Fatima telah memuji kecekalan dan semangat yang ditunjukkan oleh seorang pemuda yang sanggup menghadiri temuduga kerja di syarikatnya meskipun sedang menahan sakit akibat kemalangan jalan raya.

Cerita Erma, pemuda berkenaan yang mengalami kecederaan parah akibat kemalangan langgar lari tetap hadir ke pejabatnya dan memohon untuk meneruskan sesi temuduga tersebut: "Perjalanan dia ke pejabat aku untuk temuduga dan terbabit kemalangan. Yang melanggarnya lari... sebak aku kerana dia masih datang temuduga dalam keadaan berdarah semata-mata untuk selesaikan juga temuduga dengan aku.

"Terketar-ketar dia depan aku menahan sakit. Aku suruh dia ke hospital namun dia tetap paksa aku untuk interview dia. Kau sangat cekal dik! Susah nak dapat orang secekal kau, dalam keadaan begitu kau masih usaha juga untuk hadir temuduga," katanya menerusi laman Instagram pada Jumaat.

Klik untuk gambar besar

Bersama kapsyen tersebut dia turut memuat naik video kemalangan yang dirakam oleh seorang pengguna jalan raya yang menjadi saksi kejadian Sementara itu, pelakon drama 'Mak Cun' ini memaklumkan pemuda itu mengalami patah tulang rusuk dan memerlukan masa untuk sembuh.

Kagum dengan semangat yang ditunjukkan, Erma memberitahu dia bersetuju menerima calon tersebut sebagai pekerja dan sanggup menunggu pemuda itu sehingga benar-benar sembuh daripada kecederaan: "Aku dapat tahu tulang rusuknya patah dan hatinya bengkak. Dia mesej kata mungkin satu bulan lagi baru dia akan pulih. Dia suruh bagi saja jawatan tu pada orang lain katanya.

"Akak akan tunggu... kau lulus temuduga ini bukan kerana kau kemalangan tetapi kerana kecekalan kau dik. Moga begitu jugalah dedikasinya kau dalam mencari rezeki. Akak doakan kau cepat sembuh dan jawatan untuk kau sentiasa ada di syarikat akak. Akak tunggu!," ujarnya.

www.myartis.com / Sumber & foto: mStar & Instagram Erma Fatima

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISANGKA ACONG SWEETCHILD AYAHNYA - KANAK-KANAK 2 TAHUN USAP SKRIN TV

Pilu hati ini melihat seorang kanak-kanak berusia 2 tahun yang menyangka peserta Gegar Vaganza 2 (GV2), Acong Sweetchild adalah arwah bapanya.

Seorang wanita dikenali sebagai Dayana Rojali telah menulis status yang sangat menyentuh perasaan di akaun Facebook (FB) miliknya.

Klik gambar untuk size besar

Status yang dimuatnaik ibu saudara kanak-kanak yang dikenali sebagai Irfan itu ialah "Ntah la asyik mintak nak tengok ayah je... hmmm Irfan ni buat orang sedih.. Siap usap-usap screen tv...Al-Fatihah."

Status tersebut dimuatnaik Dayana selepas seorang lagi ibu saudara Irfan, Nurraimi Rojali meluahkan rasa pilu di akaun FB dan menulis, "Balik-balik keje ibu (nenek Irfan) cakap Irfan nak tengok ayah. Irfan ingat Acong Sweetchild tu arwah ayah dia. Apelah anak kecil ini mengertikan... Sometime tanya ayah, Irfan akan jawab 'ayah kubur' (Irfan tahu ayah dia dah tak ada)."

Kami difahamkan bapa Irfan, Zainal Halimi meninggal dunia dua hari sebelum sambutan Hari Raya Aidilfitiri tahun lepas.

Dalam pada itu, ibu saudara kepada Irfan dikenali sebagai Norhaliza Rojali (kakak Dayana dan Nurraimi) memberitahu, ibunya (nenek Irfan) terpaksa merakam program GV2 kerana anak kecil itu sering meminta untuk menonton 'ayahnya' menyanyi.

Katanya, tujuan dia berkongsi perkara ini kerana arwah adik iparnya itu memiliki wajah seiras vokalis Sweetchild, Acong.

"Mereka memang seiras...cuma Acong sudah mewarnakan rambutnya. Irfan asyik suruh ulang rakaman GV2 sebab nak tengok ayah dia, lepas tu dia usap-usap skrin TV,' ujarnya dipetik sebagai berkata.

Takziah kami ucapkan buat seluruh ahli keluarga Allahyarham Zainal Halimi. Semoga tabah mengharungi ujian ini dan semoga roh Allahyarham dicucuri rahmat.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SUDAH BERCERAI AWAL TAHUN INI - PENGACARA ANIM EZATI AKUI MASIH BERKAWAN BAIK DENGAN BEKAS SUAMI DEMI ANAK

"Jodoh kami sampai di sini saja. Demi mengelakkan sebarang fitnah, saya terpaksa buka cerita perpisahan ini. Kalau boleh, saya tak nak langsung kongsi perkara begini namun saya terpaksa juga.

"Alhamdulillah untuk dua tahun yang Allah izinkan untuk bersama dalam perkahwinan dan hadiah yang paling berharga, anak perempuan kami. Kini, saya dan bekas suami tidak lagi bersama.

"Kami sudah berpisah pada awal tahun ini. Saya terpaksa rahsiakan dulu kerana ingin menghormati banyak pihak termasuk bekas suami sampai semua reda. Hak penjagaan anak sepenuhnya kepada saya. Hubungan saya dengan bekas suami dalam keadaan baik.

"Kami bersama-sama dalam membesarkan Khalsom," jelas pengacara Anim Ezati Rizki, 30, yang mengesahkan dia sudah bercerai sejak awal tahun ini, namun merahsiakan perkara itu atas permintaan bekas suaminya, Mohd Fadli Sahudin.

Klik untuk gambar besar

Anim, 30, berkata, dia dan bekas suami masih berkawan baik demi membesarkan puteri tunggal mereka, Yara Alanna Khalsom yang kini berusia dua tahun. Sementara itu, Anim mengakui tidak mudah untuk menempuh fasa sebagai ibu tunggal.

"Saya tabik hormat kepada semua ibu tunggal di luar sana. Menggalas gelaran sebagai ibu tunggal bukanlah satu perkara yang mudah. Saya merasai segala pahit manis, cabaran untuk membesarkan anak tetapi saya bersyukur kerana Allah permudahkan dengan pelbagai cara.

"Terima kasih di atas sokongan kalian dan doa yang dititipkan selama ini," kata Anim yang mendirikan rumah tangga dengan Fadli pada 28 Disember 2019, sebelum mengabil keputusan bercerai.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI KERJAYA SENI TEMPAT KEDUA - SITI SARAH KATA SHUIB ADA PERANCANGAN RAPI

"Saya bersyukur walaupun kami melalui pelbagai cabaran dan kontroversi, masih ramai yang menyokong. Jika berlaku pada orang lain, mungkin mereka sudah terduduk, tetapi atas izin dan pertolongan Allah, kami diberikan kekuatan untuk terus melangkah.

"Sepanjang mengenali Shuib, dia insan yang sangat kuat melalui cabaran. Nampak sahaja seperti suka bergurau, tetapi Shuib sebenarnya seorang yang bijak.

"Dia juga memiliki perancangan yang rapi untuk masa depan hidupnya. Dia ingin mempersiapkan apa yang terbaik untuk keluarga dan anak-anaknya," kata penyanyi Siti Sarah yang menafikan suaminya yang juga pelawak dan penyampai radio, Shuib meletakkan kerjaya seni di tempat kedua selepas perniagaan.

Jelas Sarah, keputusannya itu sebenarnya dipengaruhi oleh sokongan dan sambutan luar biasa yang diberikan orang ramai terhadap perniagaan minuman BubbleBee yang sedang diusahakannya.

Klik untuk gambar besar

Terdahulu, Shuib mengumumkan pengundurannya dari Hot FM selepas dua tahun mengendalikan segmen Geng Pagi Hot. Shuib atau nama sebenarnya, Shahmira Muhammad mengambil keputusan tidak menyambung kontraknya yang berakhir pada 31 Januari ini.

Menurut Sarah, dia mengakui suaminya mengambil keputusan yang lama untuk berundur demi memberi lebih perhatian pada perniagaan yang semakin berkembang.

"Insya-Allah, perniagaan Bubblebee akan memiliki yayasan. Ini perkara yang bukan kecil untuk dilakukan dan Shuib memikul tanggungjawab besar untuk melaksanakannya.

"Selain itu, kami mahu melahirkan Bubblebee Studios, di mana akan menghasilkan filem dan pelbagai lagi. Sekarang, kami baharu mula dengan saluran YouTube," ujarnya.

Dalam perkembangan lain, Sarah merancang merakamkan single selepas muncul dengan lagu duet bersama Hazama, Terakhir Buat Teman, Disember lalu.

Bagaimanapun, susulan situasi pandemik COVID-19, perancangan terbabit terpaksa ditangguhkan. Justeru itu, Sarah kini lebih fokus menguruskan perniagaannya.

www.myartis.com / Sumber & foto: Harian Metro, Instagram Siti Sarah & Shuib

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH HUJUNG MAC INI - FASHA & AIDIL SUDAH EDAR KAD KAHWIN

"Buat masa ini, memang kami akan nikah hujung bulan ini. Perasaan saya buat masa ini bercampur baur, maklumlah, perkahwinan merupakan satu komitmen yang sangat besar.

"Saya berdoa dan berharap agar segala yang dirancang akan berjalan dengan lancar," demikian kata pelakon Aidil Aziz yang memberitahu dia dan aktres Fasha Sandha akan bernikah hujung bulan ini.

Ujarnya lagi, segala persiapan sudah pun diatur dan berharap segala yang dirancang akan dipermudahkan. Bagaimanapun, tarikh pernikahan pasangan itu masih belum diumumkan dan dijangka diadakan penghujung Mac ini di Perlis.

Pasangan ini nampaknya sudah mula mengedarkan kad undangan perkahwinan bagi majlis sebelah pengantin lelaki kepada pihak media. Difahamkan, majlis resepsi berkenaan bakal diadakan di kampung halaman Aidil di Negeri Sembilan pada 6 April depan.

Klik untuk gambar besar

Untuk makluman, Fasha dan Aidil mengikat tali pertunangan pada 18 November tahun lalu. Fasha memiliki dua orang cahaya mata, Putra Rayfal Ramli, 6, dan Putri Rasya Jemaima, 5, hasil perkahwinan dengan Rizal Ashram Ramli pada 2012, sebelum bercerai pada 2016.

Untuk makluman, Fasha dan Aidil yang mula berkenalan dan rapat selepas sama-sama membintangi drama rantaian
'Mamu Mami Gosip' pada awal 2018. mengikat tali pertunangan pada 18 November lalu. Ini merupakan perkahwinan kedua buat Fasha, manakala pertama bagi Aidil.

Fasha memiliki dua orang anak, Putra Rayfal Ramli, 6, dan Putri Raysha Jemaima, 5, hasil perkahwinan dengan Rizal Ashram Ramli pada 2012 sebelum bercerai pada 2016.

www.myartis.com / Sumber & foto: Kosmo, MHETV, Instagram Fasha Sandha & Aidil Aziz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA JODOH - KAMAL ADLI & INTAN LADYANA PUTUS CINTA

Gelaran 'loving couple' terhadap dua sejoli iaitu Kamal Adli dan intan Ladyana akhirnya sampai kepenghujung apabila mereka berdua putus cinta.  Hubungan yang mereka bina sejak enam tahun lalu kini hancur berkecai.

Difahamkan, keputusan 'berpisah' itu diambil oleh mereka atas persetujuan bersama pada akhir Ramadan lalu. Bak kata orang... jodoh pertemuan, rezeki dan ajal maut merupakan ketetapan Allah SWT.

"Saya dan Kamal sudah tidak lagi mempunyai sebarang hubungan istimewa. Keputusan ini sudah lama kami fikirkan, tetapi sekarang baru dapat dibuat.

"Kalau boleh jangan tanya saya punca perpisahan kami ini, biarlah ia menjadi cerita peribadi kami. Saya anggap ini semua tiada jodoh untuk kami bersama," jelas Intan atau nama sebenarnya Intan Nurladyana Mohamad Yahaya, 32.

Intan berkata demikian ketika ditemui media semalam semasa sidang akhbar Anugerah Lawak Warna di Hotel Istana, Kuala Lumpur. Tambahnya, meskipun hubungan mereka berdua sudah berakhir, namun mereka tetap menjadi sahabat baik.

"Kalau diikutkan, saya kini berasa lega setelah berterus terang mengenai hubungan kami. Selepas ini saya akan lebih fokus kepada kerjaya dalam bidang lakonan," ujarnya yang tidak keberatan sekiranya digandingkan bersama Kamal dalam kerjaya lakonan.

Bagaimanapun, usaha media untuk mendapatkan penjelasan Kamal, 28, tidak kesampaian apabila Kamal enggan memberi komen mengenai perkara tersebut. Mohon aktor itu, dia meminta semua pihak supaya memberi ruang kepada mereka berdua.

"Saya tak mahu komen panjang. Biarkan keadaan sejuk dahulu.

"Berikan saya dan Intan ruang dan masa sebelum saya mengeluarkan sebarang kenyataan. Harap anda faham,” ujarnya yang agak terkejut dengan pendedahan Intan mengenai kisah putus cinta mereka yang selama ini dirahsiakan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


BILA LAGU CIK B, 'TOLONGLAH' TRENDING NO 1 DI YOUTUBE

"TOLONGLAH @cikb_havoc66. TQ SEMUA.. SINGLE CIK B.. TOLONGLA.. TRENDING #1 . DALAM MASA 1 HARI. TQ TQ TQ," demikianlah tulis usahawan kosmetik Datuk Seri Vida yang terharu apabila muzik single pertama anaknya, Cik B berjudul 'Tolonglah' yang dilancarkan pada 1 Disember lalu itu kini trending nombor satu di saluran YouTube.

Datuk seri Vida berkongsi berita gembira tersebut menerusi laman Instagram miliknya pagi tadi. Setakat pada pukul 3.45 petang tadi, lagu nyanyian gadis berusia 15 tahun itu sudah meraih sebanyak 754,979 jumlah tontonan. Berita gembira itu turut dikongsikan oleh DSV menerusi Instagramnya pagi tadi.

Dalam entri yang dimuat naik itu, Datuk Seri Vida mengucapkan terima kasih kepada mereka yang telah mendengar lagu tersebut dan buat mereka yang sentiasa memberikan sokongan kepada Cik B.

Untuk makluman, lagu 'Tolonglah' merupakan lagu ciptaan komposer muda Yonnyboii, manakala liriknya pula ditulis Datuk Seri Vida dan Cik B. Single berkenaan merupakan sebuah lagu tentang kehidupan sebenar Cik B yang harus melalui pelbagai cabaran semasa dibesarkan.

Klik untuk gambar besar

www.myartis.com / Sumber & foto: Rotikaya, Kosmo & Instagram Datuk Seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::